hotchpotch/miracl-hf-unified huggingface dataset:
আইয়ুব শাহ দুররানি
আইয়ুব শাহ দুররানি ছিলেন আফগানিস্তানের শাসক। ১৮১৯ থেকে ১৮২৩ খ্রিষ্টাব্দ পর্যন্ত তিনি শাসন করেছেন। তিনি তিমুর শাহ দুররানির পুত্র। তার শাসনামলে কাশ্মির হাতছাড়া হয় এবং তা ভারতের ইতিহাসে নতুন অধ্যায় সৃষ্টি করে। ১৮২৩ খ্রিষ্টাব্দে বারাকজাইদের হাতে তিনি বন্দী হন। ফলে দুররানি সাম্রাজ্যের সমাপ্তি ঘটে। মুক্তি লাভের পর তিনি পাঞ্জাবে পালিয়ে যান। সেখানে ১৮৩৭ খ্রিষ্টাব্দে তিনি মৃত্যুবরণ করেন।
মুহাম্মদ আজম খান (আফগানিস্তানের আমির)
মুহাম্মদ আজম খান () ছিলেন আফগানিস্তানের আমির। ১৮৬৭ খ্রিষ্টাব্দের ৭ অক্টোবর থেকে ১৮৬৮ খ্রিষ্টাব্দের ২১ ফেব্রুয়ারি পর্যন্ত তিনি আমির ছিলেন। তিনি দোস্ত মুহাম্মদ খানের দ্বিতীয় পুত্র। তার ভাই ও পূর্ববর্তী শাসক মুহাম্মদ আফজাল খান মৃত্যুবরণ করার পর তিনি ক্ষমতা লাভ করেন। আজম খানের মৃত্যুর পর শের আলি খান পুনরায় আফগানিস্তানের আমির হন। আজম খান জাতিগতভাবে বারাকজাই গোত্রীয় পশতুন ছিলেন।
সারাহ ভিঞ্চি
সারাহ ভিঞ্চি ( জন্ম: ৪ ডিসেম্বর ১৯৯১) একজন ১ পয়েন্ট হুইল চেয়ার বাস্কেটবল খেলোয়াড়, যিনি অস্ট্রেলীয় জাতীয় মহিলা হুইলচেয়ার বাস্কেটবল লীগে পার্থ ওয়েস্টার্ন স্টার্সের হয়ে খেলে থাকেন। ২০১১ সালে জাপানে অনুষ্ঠিত ওসাকা কাপে তার প্রথম আন্তর্জাতিক অভিষেক ঘটে। সেখানে তিনি হুইল চেয়ার বাস্কেটবলের গ্লিডার্স হিসাবে পরিচিত অস্ট্রেলিয়া জাতীয় মহিলা হুইর চেয়ার বাস্কেটবল দলের হয়ে অংশগ্রহণ করেন। ভিঞ্চি ২০১২ লন্ডন গ্রীষ্মকালীন প্যারালিম্পিকে হুইল চেয়ার বাস্কেটবল প্রতিযোগিতায় অস্ট্রেলিয়ার হয়ে অংশগ্রহণ করে রৌপ্য পদক অর্জন করেন। তার সাম্প্রতিকালের সেরা আন্তর্জাতিক অর্জন হল ২০১৩ ওসাকা কাপ।
সারাহ ভিঞ্চি ১৯৯১ সালের ৪ ডিসেম্বর পশ্চিম অস্ট্রেলিয়ার রাজধানী পার্থে জন্মগ্রহণ করেন। তিনি স্পাইনা বাইফিডায় আক্রান্ত ছিলেন। ২০১৩ সাল থেকে তিনি পশ্চিম অস্ট্রেলিয়ার স্পিয়ারুটে বসবাস করছেন এবং তিনি একজন ছাত্রী। তিনি ইতোমধ্যেই কারিগরি ও উচ্চ শিক্ষা ইন্সটিটিউট থেকে ডিজিটাল মিডিয়ায় সার্টিফিকেট অর্জন করেন।
ভিঞ্চি একজন ১ পয়েন্ট হুইল চেয়ার বাস্কেটবল খেলোয়াড়। তিনি ২০০৬ সালে হুইল চেয়ার বাস্কেটবল খেলা শুরু করেন। ভিঞ্চি ২০০৯ সালে পার্থ ওয়েস্টানর্স স্টার্সের হয়ে অস্ট্রেলিয়া জাতীয় মহিলা হুইলচেয়ার বাস্কেটবল লীগে খেলা শুরু করেন এবং ২০১৩ সাল পর্যন্ত স্টার্সের হয়ে খেলেছেন। ২০১০ সালে ভিঞ্চি ও তার দল কেভিন কুম্বস কাপে নিউ সাউথ ওয়েলসকে ৬৩-৫৮ পয়েন্টে পরাজিত করেন এবং জুনিয়র চ্যাম্পিয়নশীপ লীগে বিজয়ী হন।
২০১০ সালে ভিঞ্চি বিশ্বব্যাপী গ্লিডার্স নামে পরিচিত অস্ট্রেলিয়া জাতীয় মহিলা হুইলচেয়ার বাস্কেটবল দলের জন্য নির্বাচিত হন এবং একই বছর জাপানের ওসাকা কাপে অংশগ্রহণের মাধ্যমে তার অভিষেক হয়। এরপর তিনি ২০১১ এশিয়া ওসেনিয়া আঞ্চলিক চ্যাম্পিয়নশীপ, ২০১১ অনূর্ধ্ব-২৫ বিশ্ব চ্যাম্পিয়নশীপ এবং ২০১২ বি.টি. প্যারালিম্পিক বিশ্ব কাপে অংশগ্রহণ করেন, যাতে ফাইনালে জার্মানির বিপক্ষে লড়াই করেন।
ভিঞ্চি ২০১২ গ্রীষ্মকালীন প্যারালিম্পিকে অস্ট্রেলিয়া প্রতিনিধি দলের সদস্য নির্বাচিত হন। লন্ডন গেমস ছিল তার প্রথম অলিম্পিক মিশন। এ উপলক্ষে জুলাইয়ের শেষের দিকে তিনি পার্থের রাজ্য বাস্কেটবল সেন্টারে একটি প্যারালিম্পিক বিদায়ী অনুষ্ঠানে উপস্থিত ছিলেন।
২০১২ গ্রীষ্মকালীন প্যারালিম্পিকে গ্রুপ পর্বে তারা ব্রাজিল, গ্রেট ব্রিটেন এবং নেদারল্যান্ডের বিপক্ষে জয়লাভ করে, কিন্তু কানাডার কাছে পরাজিত হয়। কোয়াটার ফাইনালে যাওয়ার জন্য গ্লিডার্সদের এ সাফল্যই যথেষ্ট ছিল। যেখানে তারা মেক্সিকোকে পরাজিত। ফাইনালে তাদের প্রতিযোগি ছিল জার্মানি যারা ১ পয়েন্টের ব্যবধানে যুক্তরাষ্ট্রকে হারিয়ে ফাইনালে এসেছে। গ্লিডার্সরা ফাইনালে ৪৪-৫৮ পয়েন্টের ব্যবধানে পরাজিত হয় এবং রৌপ্য পদক অর্জন করে।
জাপানের ২০১৩ ওসাকা কাপে ভিঞ্চি ও গ্লিডার্সরা সফলভাবে তাদের বিজয়ের শিরোপা ধরে, যা পূর্বে ২০০৮, ২০০৯, ২০১০ এবং ২০১২ সালে তাদের জিতেছিল।
আভ্যন্তর-বহিরঙ্গন থার্মোমিটার
আভ্যন্তর-বহিরঙ্গণ থার্মোমিটার হল একটি থার্মোমিটার যা একই সাথে আভ্যন্তর ও বহিরঙ্গণের তাপমাত্রা পরিমাপ করতে পারে। এই তাপমাপক যন্ত্রের বাইরের অংশের জন্য এক ধরনের দূরবর্তী তাপমাত্রা অনুভূতিমাপক যন্ত্রের প্রয়োজন হয়; এটা সাধারনত করা হয় বাইরের দিকের বিস্তৃত তাপমাপক যন্ত্রের বাল্ব (ডুম) দ্বারা। আধুনিক যন্ত্রগুলোতে বেশির ভাগই এই ধরনের ইলেকট্রনিক ট্রাসডিউসার (পরিণত করার যন্ত্র) ব্যবহার করে থাকে।
আভ্যন্তর-বহিরঙ্গণ থার্মোমিটারের ভিত্তি হচ্ছে প্রচলিত লিকুইড-ইন-গ্লাস থার্মোমিটার, বহিরঙ্গণ থার্মোমিটারের স্টেম একটি দীর্ঘ, নমনীয় বা আধা অনমনীয় সূক্ষ্ম নলের বাল্বের সাথে সংযুক্ত থাকে। স্বাভাবিকভাবে তাপমাত্রার স্কেল স্টেমে চিহ্নিত করা থাকে। যাইহোক, আসলে তাপমাত্রা মাপা হয় বাল্বের তাপমাত্রা থেকে।
এই পদ্ধতিতে বায়ুমণ্ডলের সংশোধন অর্জন করা কঠিন এবং যেটা সাধারণত করা হয় না। এর ফলে, এটি প্রচলিত নির্ভুল থার্মোমিটার হিসাবে সঠিক নয়। বরঞ্চ, এটি সাধারণত ব্যবহৃত হয় কম খরচের অ্যাপ্লিকেশনের জন্য যেমন ব্যক্তিগত বাড়িতে। নির্ভুলতার ব্যাপারে প্রধান সমস্যা হচ্ছে বাল্ব এবং স্টেমের পর্যায়ে যদি পার্থক্য থাকে, তাহলে চাপের পরিবর্তনের জন্য রিডিং-এ একটি পরিবর্তন আসে। আরও সমস্যা হচ্ছে যন্ত্রের ভেতরের অংশের পরিবেষ্টিত তাপমাত্রা পরিবর্তনের কারণে সেইসাথে যন্ত্রের বাইরের অংশের তাপমাত্রা রিডিং-এ পরিবর্তন হয়। বাল্ব বড় ও ছোট ব্যাসের সূক্ষ্ম নলের মাধ্যমে এই প্রভাবটি কমিয়ে আনা যায়। এটি নিশ্চিত করে যে বাইরের তাপমাত্রা পরিবর্তন স্টেমের মধ্যে তরল কলামে বড় পরিবর্তন সাধন করে এবং গৃহমধ্যস্থ তাপমাত্রা পরিবর্তনের মাধ্যমে অল্প পরিবর্তনের দিকে যায়।
সাধারণত টলিউইন্ এবং এলকোহল তরল হিসাবে ব্যবহৃত হয়। এদের উভয়েরই আছে সম্প্রসারণ যোগ্য বড় তাপমাত্রা সহগ এবং তাপমাত্রা বড় পরিসীমায় জমে না বা ফুটে না।
ইলেকট্রনিক থার্মোমিটারে সেন্সরের যে কোনো প্রকারের ব্যবহার হতে পারে। থার্মোমিটারে হল সাধারণ এবং অর্ধপরিবাহীর সংযোগস্থল এক্ষেত্রে ব্যবহৃত হতে পারে। আভ্যন্তর-বহিরঙ্গণ বৈদ্যুতিন থার্মোমিটার হল এক ধরনের শৌখিন প্রকল্প এবং কখনও কখনও এগুলো খেলনা হিসেবে বিক্রি হয়ে থাকে। অনেক আভ্যন্তর-বহিরঙ্গণ থার্মোমিটার বিক্রি হয় বেতার যন্ত্র হিসাবে যাতে বাইরে স্থাপিত সেন্সরের সাথে কোন সংযোগের প্রয়োজন হয় না। এইসব ক্ষেত্রে সেন্সরের ব্যাটারি চালিত শক্তির প্রয়োজন হয়।
আভ্যন্তর-বহিরঙ্গণ থার্মোমিটারের প্রাথমিক উদ্দেশ্য হল ভবনের ভেতরে বাইরের তাপমাত্রা নির্দেশিত করে, যে তাপমাত্রার রিডিং নিতে বাইরে যাওয়ার প্রয়োজন হয়। এটা যানবাহনেও ব্যবহৃত হয় এবং বিশেষ করে তুষার ও বরফ ক্লিয়ারেন্স পৌর যানবাহন জন্য উপযোগী। ভবন রক্ষণাবেক্ষণ প্রকৌশলীরাও আভ্যন্তর-বহিরঙ্গণ থার্মোমিটার ব্যবহার করে থাকেন যা ভবনের ভিতরের স্থানে বাতাসের তাপমাত্রার দ্রুত রিডিং পেতে প্রতিস্থাপন করতে হয় না। এটা করা হয় যন্ত্রের সাথে সংযুক্ত বাতাসে ঝুলনো বহিরঙ্গণ সেন্সরের বাল্ব দ্বারা। এটি দ্রুত রিডিং দিতে পারে কারণ যন্ত্রের সাথে অন্তর্ভুক্ত আভ্যন্তর সেন্সরের চেয়ে বাল্বে অনেক বেশি দ্রুত তাপমাত্রা আসতে পারে।
ইয়োহানা ওয়েলিন
ইয়োহানা ওয়েলিন (; জন্ম: ২৪ জুন ১৯৮৪) হলেন সুইডেনে জন্মগ্রহণকারী একজন জার্মান ২.০ পয়েন্ট হুইলচেয়ার বাস্কেটবল খেলোয়াড়। তিনি জার্মান হুইলচেয়ার বাস্কেটবল লীগে ইউ.এস.সি. মিউনিখ-এর হয়ে এবং জার্মান জাতীয় দলে খেলে থাকেন। এ দলটি লন্ডনে অনুষ্ঠিত ২০১২ গ্রীষ্মকালীন প্যারালিম্পিকে স্বর্ণ পদক জেতে এবং একই সালে রাষ্ট্রপতি জোয়াকিম গোঁউক-এর নিকট হতে জার্মানির সর্বোচ্চ ক্রীড়া পুরস্কার সিলভার লরেল লিফ (ইংরেজি: ) লাভ করেছিল।
ওয়েলিন সুইডেনের পাজালা নামক একটি ছোট্ট গ্রামে ১৯৮৪ সালের ২৪ জুন জন্মগ্রহণ করেন। গ্রামটি সুমেরু বৃত্ত থেকে ১০০ কিলোমিটার উত্তরে ফিনল্যান্ড-সুইডেন সীমান্তের কাছাকাছি অবস্থিত। তিনি সুইডিশ লীগে টরবোদা আই.কে.-এর হয়ে ফুটবল খেলতেন। শীতকালে তার স্নোবোর্ডিংয়ের শখ ছিল, ২০০৪ সালে গোথার্নবাগে একটি স্নোবোর্ডিং প্রতিযোগিতায় খারাপ পতনের ফলে তিনি আঘাতপ্রাপ্ত হন এবং তার কোমরের বামদিকের নিচের অংশ প্যারালাইস্ট হয়। এরপর তিনি হু্ইলচেয়ার বাস্কেটবলকে পেশা হিসাবে গ্রহন করেন এবং সুইডিশ লীগে জি.আর.বি.কে. গোথার্নবাগ-এর হয়ে খেলেন। কিন্তু সুইডেনে কোন জাতীয় মহিলা দল ছিল না। তিনি ইন্সব্রুকে দুটি সেমিস্টারে জার্মান শেখেন, কিন্তু সেখানেও হুইলচেয়ার বাস্কেটবল দল ছিল না। পরে তিনি মিউনিখে চলে আসেন এবং ইউ.এস.সি. মিউনিখে খেলা শুরু করেন যা ছিল তাদের দ্বিতীয় পর্যায়ের দল। সেখানে জোয়ানা জার্মান জাতীয় দলের কোচ হোলগার গ্লিনিকের নজরে আসেন, তিনি তাকে জার্মান জাতীয় দলের হয়ে খেলার আগ্রহ আছে কিনা জিজ্ঞাসা করেন। একজন ক্রীড়াবিদ হিসাবে তিনি সহজভাবেই জার্মান নাগরিকত্ব গ্রহণ করেন এবং জার্মান জাতীয় দলে যোগ দেন। সে বছরই তারা ইসরাইলে নাজরেথে অনুষ্ঠিত ২০১১ ইউরোপীয় চ্যাম্পিয়নশীপের ফাইনালে নেদারল্যান্ডকে ৪৮-৪২ ব্যবধানে পরাজিত করে স্বর্ণ পদক জেতেন।
২০১২ সালের জুনে লন্ডনে ২০১২ গ্রীষ্মকালীন প্যারালিম্পিক অংশগ্রহনের জন্য জাতীয় দলে তার নাম ঘোষণা করা হয়, সেখানে তারা অস্ট্রেলিয়া জাতীয় মহিলা হুইলচেয়ার বাস্কেটবল দলের মুখোমুখি হয়েছিল,যারা মাত্র কয়েক মাস আগে তাদের সিডনিতে ৪৮-৪৬ ব্যবধানে পরাজিত করেছিল। উত্তর গ্রীণউইচ এরেনায় প্রায় ১২,০০০ হাজার দর্শকের সামনে অস্ট্রেলীয়দের ৪৪-৫৮ ব্যবধানে পরাজিত করে তারা স্বর্ণ জিতে নেন। প্যারালিম্পিকে মহিলাদের হুইলচেয়ার বাস্কেটবলে জার্মানি প্রথম স্বর্ণ জিতেছিল ১৯৮৪ সালে। ২০১২ সালের নভেম্বরে জার্মান রাষ্ট্রপতি জোয়াকিম গোউক কর্তৃক জার্মানি সর্বোচ্চ ক্রীড়া পুরস্কার সিলভার লরেল লিফ-এ ভূষিত হন এবং ২০১২ সালের বর্ষসেরা ক্রীড়া দল নির্বাচিত হন। ২০১৩ সালের ফেব্রুয়ারিতে গোল্ডেন বুক অব মিউনিখে ওয়েলিনের নাম যুক্তকরা হয়। ২০১৪ সালে ওয়েলিন কানাডার টরেন্টোতে অনুষ্ঠিত ২০১৪ ওয়ার্ল্ড উইমেন্স হুইলচেয়ার বাস্কেটবল চ্যাম্পিয়নশিপে জার্মান দলের হয়ে রৌপ্য পদক জিতেন এবং ২০১৫ ইউরোপীয় চ্যাম্পিয়নশিপে নেদারল্যান্ড জাতীয় দলকে পরাজিত করে দশম বারের মত স্বর্ণ পদক ছিনিয়ে নেয়। ২০১৬ সালের সেপ্টেম্বরে ব্রাজিলের রিও দি জেনেরিও শহরে অনুষ্ঠিত গ্রীষ্মকালীন প্যারালিম্পিকে যুক্তরাষ্ট্রের নিকট পরাজিত হয়ে রৌপ্য পদক জিতেছে।
বর্তমানে ওয়েলিন মিউনিখে মেডিসিন বিষয়ে পড়াশোনা করছেন এবং সেই সাথে তিনি দলের স্পন্সর আই.এন.জি. ডিবা এবং লোফরিক-এর বিজ্ঞাপনী ক্যাম্পেইনের মডেল হিসাবে কাজ করেন।
থাইল্যান্ড জাতীয় মহিলা ক্রিকেট দল
থাইল্যান্ড জাতীয় মহিলা ক্রিকেট দল থাইল্যান্ডের পক্ষে মহিলাদের আন্তর্জাতিকে প্রতিনিধিত্বকারী ক্রিকেট দল। থাইল্যান্ড ক্রিকেট সংস্থা কর্তৃক দলটি পরিচালিত হয়। দলের বর্তমান অধিনায়ক হিসেবে রয়েছেন সোর্নারিন তিপ্পোচ ও কোচের দায়িত্বে রয়েছেন জনক গামাগে।
জুলাই, ২০০৭ সালে মালয়েশিয়ায় অনুষ্ঠিত এসিসি মহিলাদের প্রতিযোগিতায় দলটি অংশগ্রহণ করে। ৬ জুলাই, ২০০৭ তারিখে বাংলাদেশের বিপক্ষে তাদের অভিষেক ঘটে। তবে দুই খেলার প্রত্যেকটিতেই বাংলাদেশের কাছে হেরে যায় তারা। হংকং, মালয়েশিয়া ও নেপালের ন্যায় তারাও প্রথম রাউন্ড থেকেই বিদায় নেয়।
এশিয়ান ক্রিকেট কাউন্সিল কর্তৃক আয়োজিত প্রতিযোগিতার বাইরে ২০১৩ সালের বিশ্ব টুয়েন্টি২০ বাছাইপর্বে খেলে যাতে তারা আট দলের মধ্যে পঞ্চম স্থান দখল করে। তবে, ২০১৫ সালের প্রতিযোগিতায় স্বাগতিক হিসেবে তারা কেবলমাত্র নেদারল্যান্ডের বিপক্ষে স্বান্তনাসূচক খেলায় জয় পেয়ে সপ্তম হয়।
ফেব্রুয়ারি, ২০১৭ সালে শ্রীলঙ্কায় অনুষ্ঠিত বিশ্বকাপের বাছাইপর্বে ভারতের বিপক্ষে থাইল্যান্ড মুখোমুখি হয়। এটিই তাদের প্রথম ৫০-ওভারের খেলা ছিল। খেলায় তারা ৯ উইকেটে পরাজিত হয়।
ফেব্রুয়ারি, ২০১৭ সালে শ্রীলঙ্কায় অনুষ্ঠিত ২০১৭ সালের মহিলা ক্রিকেট বিশ্বকাপ বাছাইপর্বে অংশগ্রহণের লক্ষ্যে ঘোষিত থাইল্যান্ড মহিলা দলের সদস্যদের তালিকা নিম্নরূপ:মে, ২০১৬ সালে শ্রীলঙ্কার সাবেক ফাস্ট বোলার জনক গামাগেকে দলের প্রধান কোচ হিসেবে নিযুক্ত করা হয়।
রেডিও ভূমি
রেডিও ভূমি বাংলাদেশ-এর একটি বেসরকারি রেডিও স্টেশন। এটি গানচিল মিডিয়া লিমিটেডের মালিকানাধীন একটি প্রতিষ্ঠান। গানচিল মিডিয়া লিমিটেড ইমপ্রেস টেলিফিল্মের একটি অঙ্গ প্রতিষ্ঠান।
রেডিও ভূমি এফএম ৯২.৮ যাত্রা শুরু করে ২০১২ সালের ৩০শে সেপ্টেম্বর। যাত্রার উদ্দেশ্য ছিল শুদ্ধ বাংলা সংস্কৃতির উৎকর্ষ সাধনের প্রয়াস।
১। বাংলা সংস্কৃতি এবং বাংলা গানের শেকড়কে শ্রোতাদের কাছে তুলে ধরা।
২। শ্রোতাদের কাছে বাংলা গান এবং বাংলা গানের শিল্পীদের গ্রহণযোগ্যতা ও জনপ্রিয়তা বাড়ানো।
৩। এদেশের কৃষ্টি ও সংস্কৃতির প্রচার এবং পৃষ্ঠপোষকতা।
লতাচাপলী ইউনিয়ন
লতাচাপলী বাংলাদেশের পটুয়াখালী জেলার অন্তর্গত কলাপাড়া উপজেলার একটি ইউনিয়ন। বাংলাদেশের দ্বিতীয় সমুদ্র সৈকত কুয়াকাটা এই ইউনিয়নে অবস্থিত। জেলা শহর থেকে লতাচাপলী ইউনিয়ন ৭০ কিলোমিটার। লতাচাপলী ইউনিয়নে আয়তন– ২৪.৩৫(বর্গকিঃমিঃ), লোক সংখ্যা– ২৫২৪১ জন (প্রায়) (২০১১সালেরআদমশুমারিঅনুযায়ী), গ্রামের সংখ্যা– ২৭টি, মৌজার সংখ্যা– ১টি, হাট/বাজার সংখ্যা-২টি, উপজেলাসদর থেকে যোগাযোগ মাধ্যম– বাস, মটর সাইকেল ও নদী পথে লঞ্চ , ইঞ্জিন চালিত নৌকা, শিক্ষারহার– ৪০%। (২০০১ এর শিক্ষাজরীপ অনুযায়ী), সরকারী প্রাথমিক বিদ্যালয়- ০৫টি, বে-সরকারী রেজিঃ প্রাঃ বিদ্যালয়- ১৪টি, মাধ্যমিক বিদ্যালয়ঃ ২টি, মাদ্রাসা- ০২টি, কলেজ- ০১ টি, গুরুত্ব র্পূণ ধর্মীয়স্থান- ২টি, ঐতিহাসিক/পর্যটনস্থান– কুয়াকাটা সমুদ্র সৈকত ও মিশ্রিপাড়া বৌদ্ধ বিহার
উত্তর ও পশ্চিমে আমতলী উপজেলা, পূর্বে রাবনাবাদ চ্যানেল ও গলাচিপা উপজেলা এবং দক্ষিণে বঙ্গোপসাগর অবস্থিত।
কালেরস্বাক্ষী বহনকারী বাংলাদেশের সর্ব দক্ষিণে অবস্থিত সাগর কন্যা পটুয়াখালী জেলার আন্ধার মানিক নদীরতীরে গড়ে উঠা কলাপড়া উপজেলার একটি ঐতিহ্যবাহী ইউনিয়ন হলো লতাচাপলী ইউনিয়ন । এই ইউনিয়নেই সমুদ্র সকৈত কুয়াকাটা অবস্থিত।কাল পরিক্রমায় আজ লতাচাপলী ইউনিয়ন শিক্ষা, সংস্কৃতি, ধর্মীয় অনুষ্ঠান, খেলাধুলা সহ বিভিন্ন ক্ষেত্রে তারনিজস্ব স্বকীয়তা আজও সমুজ্জ। ২৫টি গ্রাম নিয়ে লতাচাপলী ইউনিয়ন গঠিত হয়। 
১। কুয়াকাটা সমুদ্র সৈকত
২। মিশ্রিপাড়া বৌদ্ধ বিহার
লোক সংখ্যা– ২৫২৪১ জন (প্রায়) (২০১১সালেরআদমশুমারিঅনুযায়ী)
সরকারী প্রাথমিক বিদ্যালয়- ০৫টি,
বে-সরকারী রেজিঃ প্রাঃ বিদ্যালয়- ১৪টি,
মাধ্যমিক বিদ্যালয়ঃ ২টি,
মাদ্রাসা- ০২টি,
কলেজ- ০১ টি।
নিউ ইয়র্ক স্টেট রুট ১৬৪
নিউ ইয়র্ক স্টেট রুট ১৬৪(সংক্ষেপে- এনওয়াই ১৬৪) যুক্তরাস্ট্রের একটি মহাসড়ক। সড়কটির পুরোটাই নিউ ইয়র্ক -এর উত্তর-পূর্বাঞ্চলীয় পুটনাম শহরের প্যাটিনসনে অবস্থিত। এটি একটি ছোট, দুই-লেনের ফিরতি সড়ক, যা কোন বড় জনবহুল এলাকা অতিক্রম করেনি। এটি সাধারনত এনওয়াই ৩১১ এবং এনওয়াই ২২ এর সংযোগ সড়ক হিসেবে ব্যবহৃত হয়। এনওয়াই ১৬৪ দিয়ে দ্রুততম সময়ে ইন্টারস্টেট ৮৪(আই ৮৪) থেকে এনওয়াই ৩১১ হয়ে পুটনাম লেক এলাকায় যাওয়া যায়। সড়কটি ১৯৩০ সালে এনওয়াই ৩১২ হিসেবে ডিজাইন করা হয়, পরবর্তীতে এনওয়াই ২১৬ নামে পরিচিত হয়। এনওয়াই ১৬৪, ১ জানুয়ারি, ১৯৭০ সালে স্থাপিত হয়, পরবর্তীতে এনওয়াই ২১৬ এর সাথে এর সংযোগ বিচ্ছিন্ন করে দেওয়া হয়।
পশ্চিমপ্রান্তে এনওয়াই ১৬৪, এনওয়াই ৩১১ থেকে বিচ্ছিন্ন যা আই-৮৪ থেকে অল্পদুরত্বের পথ। এটি মেট্রোনর্থ রেল সড়ককে তিনবার এবং দু'টি আন্ডারপাসকে অতিক্রম করে। রাস্তাটির উত্তরদিকে রয়েছে কিছু ছোট পাহাড়ের সারি যা আস্তে আস্তে দক্ষিণে বাঁক নেয়। অন্যদিকে সড়কটি পূর্বদিকে নেওয়ার কারণে টাউনার পল্লীতে কাউন্টি রুট ৬৪ অতিক্রম করে। কয়েকটি ছোট ছোট পাহাড়ের কারণে উত্তরে ম্যান্ডেলপন্ডে কিছু তীব্র বাঁক নিতে হয়, একই রকম কিছু বাঁক রয়েছে দক্ষিণের কর্হিনারলে। এনওয়াই ১৬৪ আস্তে আস্তে দক্ষিণ- দক্ষিণপূর্বে ঘুরে গিয়ে প্যাটিনসনের এনওয়াই ২২ এ মিলিত হয়, ইস্ট ব্রাঞ্চ কটন নদীর তীরে।
নতুন করে সংখ্যায়নের স্বার্থে ১৯৩০ সালে বর্তমান এনওয়াই ১৬৪ কে ডিজাইন করা হয়। যখন ১৯৩৭ সালে এনওয়াই ৩১২ এর নাম দক্ষিণের একটা রাস্তায় স্থানান্তর করা হয়, তখন পূর্বের রাস্তাটি প্যাটিনসনের এনওয়াই ২১৬ এর বর্ধিতাংশে পরিনত হয়। যা এনওয়াই ৩১১, এনওয়াই ২৯২, এনওয়াই ৫৫ দিয়ে বর্তমান রুটের সাথে যুক্ত হয়। ১ জানুয়ারি ১৯৭০ সালে এনওয়াই ২১৬ কে বর্তমান দৈর্ঘ্যে কমিয়ে আনা হয়। তখন পৃর্বের এনওয়াই ৩১১ এবং এনওয়াই ২২ কে এনওয়াই ১৬৪ হিসেবে ঠিক করা হয়।
পুরো রাস্তাটিই পুটনাম কাউন্টির প্যাটিনসনে অবস্থিত।
আর্মড পুলিশ ব্যাটালিয়ন পাবলিক স্কুল ও কলেজ
আর্মড পুলিশ ব্যাটালিয়ন পাবলিক স্কুল ও কলেজ () বাংলাদেশের বগুড়া শহরের একটি শিক্ষা প্রতিষ্ঠান। সরাসরি আর্মড পুলিশ ব্যাটালিয়নের ব্যবস্থাপনায় পরিচালিত হয় এই উচ্চ-মাধ্যমিক পর্যায়ের বিদ্যালয়টি।
এই কলেজটি রাজশাহী বিভাগের বগুড়া শহরের কেন্দ্রস্থল সাতমাথা থেকে প্রায় ০২ কিলোমিটার উত্তরে ভাষা সৈনিক গাজীউল হক সড়ক সংলগ্ন নিশিন্দারা আর্মড পুলিশ ব্যাটালিয়ন সদর দপ্তরের উত্তর পার্শ্বে প্রতিষ্ঠানটি অবস্থিত।
১৯৮৪ সালের ৫ ডিসেম্বর এই শিক্ষা প্রতিষ্ঠানটির ভিত্তিপ্রস্তর স্থাপন করা হয় এবং ১৯৮৬ এর উদ্বোধন করা হয়। প্রতিষ্ঠার পর নিম্ন মাধ্যমিক পর্যায়ে ১৯৮৭ সালে, মাধ্যমিক পর্যায়ে ১৯৮৮ সালে এবং উচ্চ মাধ্যমিক পর্যায়ে ১৯৯৮ সালে স্বীকৃতি লাভ করে এবং স্কুল শাখা ১৯৯০ সালে ও কলেজ শাখা ২০০২ সালে এমপিও ভুক্ত হয়।
মুহাম্মদ আফজাল খান
মুহাম্মদ আফজাল খান (১৮১১ – ৭ অক্টোবর ১৮৬৭; ) ছিলেন আফগানিস্তানের আমির। তিনি ১৮৬৫ থেকে ১৮৬৭ খ্রিষ্টাব্দ পর্যন্ত শাসন করেছেন। তিনি ছিলেন দোস্ত মুহাম্মদ খানের জ্যেষ্ঠ পুত্র। পিতার মৃত্যুর তিন বছর পর তিনি তার ভাই শের আলি খানের কাছ থেকে ক্ষমতা দখল করেছিলেন। আফজাল খানের মৃত্যুর পর মুহাম্মদ আজম খান আফগানিস্তানের আমির হন। আফজাল খান জাতিগতভাবে বারাকজাই উপজাতীয় পশতুন ছিলেন।
আফজাল খানের তৃতীয় পুত্র আবদুর রহমান খান ১৮৮০ থেকে ১৯০১ খ্রিষ্টাব্দ পর্যন্ত আফগানিস্তানের আমির ছিলেন।
শের আলি খান
শের আলি খান ()(আনুমানিক ১৮২৫ – ২১ ফেব্রুয়ারি ১৮৭৯) ছিলেন আফগানিস্তানের আমির। ১৮৬৩ থেকে ১৮৬৬ এবং ১৮৬৮ থেকে ১৮৭৯ খ্রিষ্টাব্দে মৃত্যুর আগ পর্যন্ত তিনি আমিরের দায়িত্বপালন করেছেন। তিনি দোস্ত মুহাম্মদ খানের তৃতীয় পুত্র।
পিতার মৃত্যুর পর শের আলি খান ক্ষমতালাভ করেন। পরে তার বড় ভাই মুহাম্মদ আফজাল খান তার কাছ থেকে ক্ষমতা দখল করেন। শের আলি খান পুনরায় আমির হওয়ার আগ পর্যন্ত দুইপক্ষের লড়াই হয়েছে। যুক্তরাজ্য ও রাশিয়ার পারস্পরিক দ্বন্দ্বসংঘাত থেকে তিনি আফগানিস্তানকে নিরপেক্ষ রাখতে সচেষ্ট থাকলেও তাদের চাপের কারণে তার শাসনকাল বাধাগ্রস্ত হয়েছিল। ১৮৭৮ খ্রিষ্টাব্দে নিরপেক্ষতা নষ্ট হয় এবং দ্বিতীয় ইঙ্গ-আফগান যুদ্ধ শুরু হয়। ব্রিটিশরা কাবুলের দিকে যাত্রা করলে শের আলি খান রাশিয়ায় রাজনৈতিক আশ্রয়ের উদ্দেশ্যে কাবুল ত্যাগ করেন। তার পরে তার পুত্র মুহাম্মদ ইয়াকুব খান শাসনভার লাভ করেন। ১৮৭৯ খ্রিষ্টাব্দের ২১ ফেব্রুয়ারি তিনি মাজার-ই-শরিফে মৃত্যুবরণ করেন।
শের আলি খানের সাথে পাকিস্তানের পোতোহার অঞ্চলের সম্পর্ক রয়েছে। তিনি তার এক মেয়েকে গাখার উপজাতির নেতা খান বাহাদুর রাজা জাহানদাদ খানের সাথে বিয়ে দিয়েছিলেন। স্বাধীনতার পর গাখার উপজাতি পাকিস্তানের অংশ হয়।
জুঁই
জুঁই (বৈজ্ঞানিক নাম Jasminum )(ইংরেজি: এবং গণের একটি সদস্য; যারা অলিভ পরিবারে অবস্থিত()।এতে ইউরেশিয়া,অস্ট্রেলেশিয়া এবং ওশেনিয়ার মতো উষ্ণ অঞ্চলের ২০০ এর বেশী প্রজাতি রয়েছে। জুঁই তার আপন বৈশিষ্ট্যের কারণে বেশী চাষ হয়। এটি তিউনিসিয়ার জাতীয় ফুল।
জুঁই পত্রঝরা (শীতকালে পাতা ঝরে এমন) অথবা চিরহরিত্‍ (সারা বছর সবুজ থাকে) উভয় প্রকারেরই হতে পারে। তাদের পাতা উল্টোদিকে গজায়। ফুলগুলো সাধারণত হয়ে থাকে। তারা সাদা অথবা হলুদ হয়ে থাকে, যদিও র্যাডিশ রঙে তাদের খুবই কম দেখা দেয়। জুঁইয়ের ফল,জাম পাকলে কালো হয়।
এ প্রজাতিটির মূল ক্রোমোজোমসংখ্যা ১৩, এবং বেশিরভাগ প্রজাতি ডিপ্লয়েড (2n=26). তাছাড়া, প্রকৃতিতে জুঁইয়ের যেসব প্রজাতি পাওয়া যায় তাদের ক্রোমোজোমসংখ্যা হল,
জুঁই ইউরেশিয়া, অস্ট্রেলেশিয়া এবং ওশেনিয়া অঞ্চলের স্থানীয় ফুল, যদিও ২০০টির মধ্যে একটি মাত্র প্রজাতি ইউরোপের স্থানীয়।এশিয়া ও দক্ষিণ-পূর্ব এশিয়া এর মূল উত্‍পত্তিস্থান."" (যা ভুল নামে অর্থাত্‍ "ব্রাজিলীয় জুঁই" নামে পরিচিত) এবং "" (সোনালী জুঁই) হাওয়েই and ফ্লোরিডায় দুষ্প্রাপ্য প্রজাতি. "", শ্বেত জুঁই নামেও পরিচিত,অস্ট্রেলিয়ায় একটি দুষ্প্রাপ্য প্রজাতি.
প্রজাতি ও গণসহকারে "Jasminum" জলপাই পরিবারের () হিসেবে বিন্যস্ত হয়। "Jasminum" কে পাঁচটি সেকশনে ভাগ করা হয়—"Alternifolia", "Jasminum", "Primulina", "Trifoliolata", এবং "Unifoliolata".
প্রজাতি অন্তর্ভুক্ত:
জুঁই ফুলের জন্যই এ গাছের চাষ করা হয়। এটি বাগানে সৌন্দর্য বর্ধনে ও সুগন্ধের জন্য গৃহস্থালী উদ্ভিদ হিসেবে চাষ করা হয়। দক্ষিণ এবং দক্ষিণ-পূর্ব এশিয়ার নারীরা একে চুলে বাঁধে।
জুঁই চা বানানো হয় চীন এ,যেখানে একে বলা হয় জুঁই ফুলের চা(茉莉花茶; pinyin: mò lì huā chá). "Jasminum sambac" ফুলও জুঁই চা বানাতে ব্যবহৃত হয়, প্রায়ই যা সবুজ চা অথবা সাদা চাএর মূলে থাকে, কিন্তু কখনও ভিত্তি ব্যবহৃত হয়।ওকিনায়া, জাপান এ, জুঁই চা "সানপিন চা" (さんぴん茶) হিসেবে পরিচিত।
তামিলনাড়ুর মাদুরাই শহর জুঁই উত্‍পাদনের জন্য বিখ্যাত । অন্ধ্র প্রদেশ, কর্ণাটক, কেরালা, মহারাষ্ট্র এবং তামিলনাড়ু সহ ভারতের পশ্চিম এবং দক্ষিণের রাজ্যগুলোতে, জুঁই নিজস্ব ঘরে চাষ করা হয়।এই ফুলগুলো তাদের জীবিকা এবং সজ্জার জন্য চাষ করা হয়। সুগন্ধি ইন্ডাস্ট্রির ইন্ডাস্ট্রিয়াল এবং বাণিজ্যিক ব্যবহারের উদ্দেশ্যেও জুঁই চাষ করা হয়। এটি বিয়ে এবং ধর্মীয় উত্‍সবে বেশী ব্যবহৃত হয়ে থাকে। জগন্নাথ এর চন্দনযাত্রায়, জুঁইফুল এবং চন্দনকাঠে সুবাসিত পানি দ্বারা দেবীকে স্নান করানো হয়।
সিরিয়ায়, জুঁই হল দামেস্ক এর প্রতীকীয় ফুল, যাকে বলা হয় জুঁইয়ের শহর. থাইল্যান্ড এ, জুঁই ফুল মাতৃত্বের প্রতীক হিসেবে ব্যবহৃত হয়।.
"জেসমিন" বিভিন্ন দেশে দেওয়া একটি নারীনামও বটে।
কিছু দেশ ও রাজ্য জুঁই সম্মান করে জাতীয় প্রতীক হিসেবে।সেগুলো নিম্নরূপ:এটি ইংরেজি জেসমিন() এর জন্য প্রযোজ্য।বাংলা জুঁইয়ের জন্য প্রযোজ্য নয়।
১৭৬১ মাইলস্টোন
১৭৬১ মাইলস্টোন (; বাংলা অর্থ "১৭৬১ মাইলফলক") হল উনসকেট, রোডে দ্বীপের ৬৪০ সাউথ মেইন স্ট্রীটে অবস্থিত একটি মাইলফলক। এই ফলকটি মূলত গ্রেট রোড এবং বোস্টন, ম্যাসাচুসেটসের পূর্ব-পশ্চিম রুট ধরে কানেকটিকাটগামী ঔপনিবেশিক ইতিহাসমণ্ডিত রাস্তার মিলনস্থলকে স্মরণ করে। একটি বিদ্যুচ্চালিত রাস্তার (ট্রামের ন্যায়) কাজ চলাকালীন সময়ে এই ফলকটি পুনরায় আবিষ্কৃত হয়। ১৮৯৮ সালে ডটারস অব দ্য আমেরিকান রেভোল্যুশন সংস্থার আঞ্চলিক চাপ্টার ফলকটিকে এর প্রকৃত অবস্থানে বসায়। সাউথ মেইন স্ট্রীট ও স্মিথফিল্ড রাস্তার কোণায় এ ফলকটি গ্রথিত আছে। ২৪শে নভেম্বর, ১৯৮২ সালে এই ফলকটিকে ঐতিহাসিক স্থানসমূহের জাতীয় নিবন্ধনে অন্তর্ভুক্ত করা হয়। ঔপনিবেশিক কালের হাইওয়ে চিহ্নিতকারী হিসেবে এ ফলকটি ঐতিহাসিকভাবেই গুরুত্বপূর্ণ।
১৭৬১ মাইলস্টোন একটি ঐতিহাসিক ফলক, যা ঔপনিবেশিক হাইওয়ের মিলনস্থলকে স্মরণ করে। ১৭৬১ সালে এই ফলকটি প্রভিডেন্স, রোডে দ্বীপ থেকে মেন্ডন, ম্যাসাচুসেটসগামী গ্রেট রোডের এবং বোস্টন, ম্যাসাচুসেটস থেকে কানেকটিগামী পূর্ব-পশ্চিম রাস্তাদ্বয়ের সংযোগস্থলে স্থাপন করা হয়। বর্তমানে, এটি সাউথ মেইন স্ট্রীট এবং স্মিথফিল্ড রোডের (পূর্বের গ্রেট রোড) সংযোগস্থলের নিকটে, উনসকেটের বিচারক কর্তৃক ধার্যকৃত স্থান, প্লট ৪-সি, লট ৬৯-এ অবস্থানরত আছে।
/ আকারের ফলকটি ঐতিহাসিক স্থানসমূহের জাতীয় নিবন্ধন (এনআরএইচপি) এর বর্ণনায় একে "অদ্ভুত-আকৃতিবিশিষ্ট ধূসর-পাথরের খণ্ড, যা কিছুটা ভাঙা ও ক্ষয়প্রাপ্ত..." হিসেবে উল্লেখ করা হয়। এতে ১৮-শতকের হাতের লেখা এবং লিপির ধরণে এক নাম-না-জানা খোদাইকারী কর্তৃক খোদাই করা আছে- "মাইলস টু [বো]স্টন ১৭৬১", তবে "রোডে আইল্যান্ড: আ গাইড টু দ্য স্মলেস্ট স্টেট" অনুযায়ী, এতে খোদাই করা আছে, "মাইলস টু বোস্টন ৪৭"।
১৮৯৮ সালে, বিদ্যুচ্চালিত রাস্তার (ট্রামের ন্যায়) কাজ চলার সময় এ ফলকটি স্থানচ্যূত হয়ে যায়। তাই পরবর্তীকালে এ ফলকটিকে ডটারস অব দ্য আমেরিকান রেভোল্যুশন সংস্থার উনসকেট চাপ্টার এর বর্তমান স্থানে যুক্ত করে দেয়। এর কিছু সময় পরে, ডটারস অব দ্য আমেরিকান রেভোল্যুশন এ ফলকটির উপর একটি ব্রোঞ্জনির্মিত প্লেক স্থাপন করে, তবে ১৯৮২ সালে জাতীয় নিবন্ধনের জন্য মনোনয়নকালীন এ প্লেকটি অনুপস্থিত ছিল। ফলকটি বর্তমানে রাস্তার সংযোগস্থলে, ৬৪০ সাউথ মেইন স্ট্রীটের ফুটপাতের পাশের দেয়ালের সাথে সংযুক্ত অবস্থায় রাখা আছে। ২০১৩ সালেও ডটারস অব দ্য আমেরিকান রেভোল্যুশন কর্তৃক বসানো প্লেকটি উপস্থিত ছিল।
ঐতিহাসিক স্থানসমূহের জাতীয় নিবন্ধন অনুযায়ী ফলকটি এর প্রকৃত অবস্থানেই রয়েছে এবং এটি ঐতিহাসিকভাবে গুরুত্বপূর্ণ, কারণ, "এই ফলকটিই উনসকেট সম্পত্তির একমাত্র বস্তু যা এখনও বর্তমান আছে এবং যুক্তরাষ্ট্রের স্থলপথ পরিবহনের প্রাথমিক ইতিহাস ও ঐ সময়কে ফুটিয়ে তুলছে, এবং এটি রোডে দ্বীপে আন্তঃঔপনিবেশিক হাইওয়েকে স্মরণকারী টিকে থাকা ফলকসমূহের মধ্যে অন্যতম।" ২৪শে নভেম্বর, ১৯৮২ সালে এ ফলকটিকে ঐতিহাসিক স্থানসমূহের জাতীয় নিবন্ধনে অন্তর্ভুক্ত করা হয়।
আজানগাছী সাহেব
মাওলানা সূফী মুফতী আজানগাছী সাহেব ( উর্দু: "مولانا صوفی مفتی اذانگاچھی"; ইংরেজি: "Maulana Sufi Mufti Azangachhi Shaheb"; হিন্দী: "हज़रत मौलाना सूफी मूफ्ती अज़ानगाछी साहेब"; ১৮২৮/১৮২৯ - ১৯৩২) ছিলেন একজন প্রখ্যাত ভারতীয় সূফী সাধক ও ইসলামী ব্যক্তিত্ব। তার জন্ম এবং মৃত্যু হয়েছে ব্রিটিশ ভারতের কোলকাতা নগরীর বাগমারী নামক স্থানে। তিনি 'হাক্কানী আঞ্জুমান' তরিকার প্রচালক।
বড়বিলারপাড় সরকারি প্রাথমিক বিদ্যালয়
বড়বিলারপাড় সরকারি প্রাথমিক বিদ্যালয় () বাংলাদেশের ময়মনসিংহ জেলার ময়মনসিংহ সদরের ভাবখালী ইউনিয়নে অবস্থিত একটি শিক্ষা প্রতিষ্ঠান। বিদ্যালয়টি ১৯৪৪ সালে প্রতিষ্ঠিত হয়।
বড়বিলারপাড় সরকারি প্রাথমিক বিদ্যালয়টি স্থানীয় শিক্ষার উন্নয়নের চিন্তা থেকে স্থানীয় শিক্ষানুরাগী ও সমাজহিতৈষী ব্যক্তিগনের উদ্যাগে ১৯৪৪ সালে প্রতিষ্ঠা লাভ করে।
বিদ্যালয়টি ময়মনসিংহ জেলার ময়মনসিংহ সদর উপজেলা এলাকায় অবস্থিত। বিদ্যালয়ে সকল ধর্মের বালক বালিকাদের অধ্যয়নের সুয়োগ রয়েছে। বিদ্যালয়টি দুইটি ভবন নিয়ে গঠিত। বিদ্যালয়ের সামনে রয়েছে একটি খেলার মাঠ।
বিদ্যালয়টিতে শিক্ষক আছেন ৬ জন এবং ছাত্রছাত্রী আছে প্রায় ৩৫০ জন।
জনক গামাগে
জনক চম্পিকা গামাগে (; জন্ম: ১৭ এপ্রিল, ১৯৬৪) মাতারায় জন্মগ্রহণকারী সাবেক শ্রীলঙ্কান ক্রিকেটার। বর্তমানে তিনি থাইল্যান্ড মহিলা ক্রিকেট দলের প্রধান কোচের দায়িত্ব পালন করছেন। ১৯৯০-এর দশকে শ্রীলঙ্কা ক্রিকেট দলের অন্যতম সদস্য ছিলেন।
১৯৯৫ সালে শ্রীলঙ্কার পক্ষে চারটি একদিনের আন্তর্জাতিকে অংশ নিয়েছিলেন ‘জেসি’ ডাকনামে পরিচিত জনক গামাগে। ঘরোয়া প্রথম-শ্রেণীর ক্রিকেটে রুহুনা, মুরস, কুরুনেগালা, গালে ও কোল্টস দলের প্রতিনিধিত্ব করেন তিনি। দলে তিনি মূলতঃ ডানহাতি ফাস্ট মিডিয়াম বোলিং করতেন। পাশাপাশি ডানহাতে ব্যাটিংয়ে পারদর্শী ছিলেন।
শ্রীলঙ্কা দলের পক্ষে আন্তর্জাতিক ক্রিকেটে অংশ নেয়ার পূর্বে ঘরোয়া ক্রিকেটে চারটি ভিন্ন ক্লাব দলে খেলেন। এছাড়াও, তিনি ১৯৮৭ থেকে ২০০০ সাল পর্যন্ত বাংলাদেশের ঘরোয়া ক্রিকেটে ঢাকা লীগে অংশ নিয়েছিলেন।
৩০ বছর বয়সে ২৯ মার্চ, ১৯৯৫ তারিখে হ্যামিল্টনে স্বাগতিক নিউজিল্যান্ডের বিপক্ষে তাঁর ওডিআই অভিষেক ঘটে। ওডিআই সিরিজে তিনি দুই খেলায় অংশ নেন। এরপর ঐ বছরেই শারজায় অনুষ্ঠিত এশিয়া কাপের দুই খেলায় অংশগ্রহণ করেন। ৯ এপ্রিল ভারতের বিপক্ষে সর্বশেষ ওডিআইয়ে অংশ নিয়েছিলেন। বাংলাদেশের বিপক্ষে তিনি ২/১৭ লাভ করেন যা তাঁর সেরা বোলিং পরিসংখ্যান ছিল।
বাংলাদেশ ও অস্ট্রেলিয়ার ঘরোয়া ক্রিকেটে খেলা চালিয়ে যাবার পর শ্রীলঙ্কার প্রিমিয়ার ডিভিশনে কুরুনেগালা যুব ক্রিকেট ক্লাবে এবং অস্ট্রেলিয়ার মেলবোর্নে নক্সফিল্ড ক্রিকেট ক্লাবের শেষ তিন মৌসুম কোচের দায়িত্ব পালন করেন। তন্মধ্যে, নক্সফিল্ডের পক্ষে খেলোয়াড় কাম কোচ হিসেবে ছিলেন। ২০০৬ সালে ঢাকা প্রিমিয়ার ডিভিশন লীগে মোহামেডানের কোচ ছিলেন। আগস্ট, ২০১৪ সাল থেকে বাংলাদেশের মহিলা ক্রিকেট দলের প্রধান কোচের দায়িত্ব পালন করার জন্য প্রারম্ভিকভাবে বাংলাদেশ ক্রিকেট বোর্ডের সাথে এক বছরের চুক্তিতে আবদ্ধ হন। চুক্তির মেয়াদ শেষ হবার পর মে, ২০১৬ সালে তাঁকে থাইল্যান্ড দলের প্রধান কোচ হিসেবে নিযুক্ত করা হয়।
আবদুল আজিজ হুতাক
শাহ আবদুল আজিজ হুতাক (মৃত্যু ১৭১৭) () ছিলেন আফগানিস্তানের হুতাক রাজবংশের দ্বিতীয় শাসক। ১৭১৫ খ্রিষ্টাব্দে তার ভাই মীরওয়াইস হুতাক মারা যাওয়ার পর তিনি ক্ষমতা লাভ করেন। তিনি চতুর্থ হুতাক শাসক আশরাফ হুতাকের পিতা। ১৭১৭ খ্রিষ্টাব্দে ভ্রাতুষ্পুত্র মাহমুদ হুতাকের হাতে তিনি নিহত হন।
আবদুল আজিজ হুতাক কান্দাহারের একটি ধনী ও রাজনৈতিক পরিবারে জন্মগ্রহণ করেছিলেন। তিনি ছিলেন সালিম খান ও নাজু তুখির পুত্র। তিনি কারুম খানের নাতি, ইসমাইল খানের প্রপৌত্র এবং প্রাচীন হুতাকি প্রধান মালিকইয়ারের বংশধর ছিলেন। হুতাক বংশ ছিল অন্তর্গত প্রধান পশতুন গোত্র গিলজির শাখা। হাজি আমানউল্লাহ হুতাক তার গ্রন্থে লিখেছেন যে গিলজি গোত্রের আদি নিবাস ঘুর বা গির্জ‌ অঞ্চলে। পরবর্তীতে ভূমি লাভের জন্য তারা আফগানিস্তানের দক্ষিণপূর্বে চলে আসে।
মুঘল ও সাফাভি সাম্রাজের মধ্যে লড়াইয়ের কারণে ১৭০৭ খ্রিষ্টাব্দে কান্দাহারে বিশৃঙ্খল অবস্থা বিরাজ করছিল। প্রভাবশালী উপজাতীয় নেতা মীরওয়াইস খানকে পার্সিয়ান গভর্নর গুরগিন খান বন্দী করে পারস্যের ইসফাহান পাঠিয়ে দেন। পরে মীরওয়াইস খান মুক্তি পান এবং শাহ সুলতান হুসাইনের সাথে নিয়মিতভাবে সাক্ষাতের অনুমতি পান। আস্থাভাজন হওয়ার পর তিনি হজ্জের জন্য মক্কা যাওয়ার অনুমতি প্রার্থনা করেন। পারস্যে অবস্থানকালে তিনি সাফাভি সাম্রাজ্যে সামরিক দুর্বলতাগুলো পর্যবেক্ষণ করেছিলেন।
১৭০৯ খ্রিষ্টাব্দে মীরওয়াইস খান ও আবদুল আজিজ তার দেশবাসীকে সংগঠিত করা শুরু করেন। শহরের পার্সিয়ান ঘাঁটির একটি বড় অংশ অভিযানে যাওয়ার পর মীরওয়াইস ও আবদুল আজিজের অনুসারীরা ঘাঁটির উপর হামলা চালায়। এতে গুরগিন খানসহ প্রতিপক্ষের অধিকাংশ নিহত হন।
সাফাভি শাসনের সময় পশতুনদেরকে শিয়া মতবাদ গ্রহণে বাধ্য করা হত। গুরগিন খান ও তার বাহিনীর পরাজয়ের পর হুতাক গোত্র শহর ও প্রদেশের নিয়ন্ত্রণ লাভ করে। এরপর অঞ্চল পুনরুদ্ধারের জন্য পাঠানো একটি বৃহদাকার বাহিনীকে হুতাকরা পরাজিত করে।
আবদুল আজিজ হুতাক পারস্যের সাথে একটি শান্তিচুক্তি করতে চেয়েছিলেন। কিন্তু তার দেশবাসী এতে আপত্তি জানায়। ফলশ্রুতিতে ১৭১৭ খ্রিষ্টাব্দে মীরওয়াইস খানের পুত্র মাহমুদ হুতাক তাকে হত্যা করেন। এরপর মাহমুদ হুতাক নতুন শাসক হন।
আফগানিস্তানের কান্দাহারের কুকরান অংশে তার ভাইয়ের সমাধির পাশে আবদুল আজিজ হুতাককে দাফন করা হয়েছে।
ডি. কে. সরকারি প্রাথমিক বিদ্যালয়
দাপুনিয়া কাওয়ালটি সরকারি প্রাথমিক বিদ্যালয় () বাংলাদেশের ময়মনসিংহ জেলার ময়মনসিংহ সদরের দাপুনিয়া ইউনিয়নে অবস্থিত একটি শিক্ষা প্রতিষ্ঠান। বিদ্যালয়টি ১৯৩৮ সালে প্রতিষ্ঠিত হয়।
দাপুনিয়া কাওয়ালটি সরকারি প্রাথমিক বিদ্যালয়টি স্থানীয় শিক্ষার উন্নয়নের চিন্তা থেকে স্থানীয় শিক্ষানুরাগী ও সমাজহিতৈষী ব্যক্তিগনের উদ্যাগে ১৯৩৮ সালে প্রতিষ্ঠা লাভ করে।
বিদ্যালয়টি ময়মনসিংহ জেলার ময়মনসিংহ সদর উপজেলার দাপুনিয়া এলাকায় অবস্থিত। বিদ্যালয়ে সকল ধর্মের বালক বালিকাদের অধ্যয়নের সুয়োগ রয়েছে। বিদ্যালয়টি দুইটি ভবন নিয়ে গঠিত। বিদ্যালয়ের সামনে রয়েছে একটি খেলার মাঠ।
বিদ্যালয়টিতে শিক্ষক আছেন ৮ জন এবং ছাত্রছাত্রী আছে প্রায় ৩৫০ জন।
ডি. কে. জি. এস. ইউনাইটেড কলেজ
ডি. কে. জি. এস. ইউনাইটেড কলেজ, () বাংলাদেশের ময়মনসিংহ জেলার ময়মনসিংহ সদর উপজেলার দাপুনিয়া ইউনিয়নে অবস্থিত একটি স্নাতক পর্যায়ের বেসরকারি কলেজ। এটি ২০০৪ সালে প্রতিষ্ঠিত হয়। ডি. কে. জি. এস. ইউনাইটেড কলেজটি জাতীয় বিশ্ববিদ্যালয়ের অধিভূক্ত একটি শিক্ষাপ্রতিষ্ঠান।
ডি. কে. জি. এস. ইউনাইটেড কলেজটি শিক্ষার উন্নয়নের চিন্তা থেকে স্থানীয় শিক্ষানুরাগী ও সমাজহিতৈষী ব্যাক্তিগনের মহতী উদ্যাগে ২০০৪ সালে প্রতিষ্ঠা লাভ করে।
কলেজটি ময়মনসিংহ জেলার সদর উপজেলার দাপুনিয়া এলাকায় অবস্থিত। কলেজে সকল ধর্মের বালক বালিকাদের অধ্যয়নের সুয়োগ রয়েছে। কলেজটি তিনটি ভবন নিয়ে গঠিত। কলেজের সামনে রয়েছে একটি প্রশস্ত খেলার মাঠ এবং পাশেই রয়েছে দাপুনিয়া ইউনিয়ন কার্যালয়। বর্তমানে কলেজটিতে বিজ্ঞান ও মানবিক বিভাগ চালু আছে।
ডি. কে. জি. এস. আইমুন্নেছা বালিকা উচ্চ বিদ্যালয়
ডি. কে. জি. এস. আইমুন্নেছা বালিকা উচ্চ বিদ্যালয়, () বাংলাদেশের ময়মনসিংহ জেলার ময়মনসিংহ সদর উপজেলার দাপুনিয়া ইউনিয়নে অবস্থিত একটি এসএসসি পর্যায়ের বেসরকারি বিদ্যালয়। এটি ১৯৮৭ সালে প্রতিষ্ঠিত হয়। ডি. কে. জি. এস. আইমুন্নেছা বালিকা উচ্চ বিদ্যালয়টি মাধ্যমিক ও উচ্চ মাধ্যমিক শিক্ষা বোর্ড, ঢাকা-এর অধিভূক্ত একটি শিক্ষাপ্রতিষ্ঠান।
ডি. কে. জি. এস. আইমুন্নেছা বালিকা উচ্চ বিদ্যালয়টি শিক্ষার উন্নয়নের চিন্তা থেকে স্থানীয় শিক্ষানুরাগী ও সমাজহিতৈষী ব্যাক্তিগনের মহতী উদ্যাগে ১৯৮৭ সালে প্রতিষ্ঠা লাভ করে।
বিদ্যালয়টি ময়মনসিংহ জেলার সদর উপজেলার দাপুনিয়া এলাকায় অবস্থিত। কলেজে সকল ধর্মের বালক বালিকাদের অধ্যয়নের সুয়োগ রয়েছে। কলেজটি তিনটি ভবন নিয়ে গঠিত। কলেজের সামনে রয়েছে একটি প্রশস্ত খেলার মাঠ এবং পাশেই রয়েছে দাপুনিয়া ইউনিয়ন কার্যালয়। বর্তমানে বিদ্যালয়টিতে মানবিক বিভাগ চালু আছে।
দাপুনিয়া কাওয়ালটি ইসলামিয়া উচ্চ বিদ্যালয়
দাপুনিয়া কাওয়ালটি ইসলামিয়া উচ্চ বিদ্যালয়, () বাংলাদেশের ময়মনসিংহ জেলার ময়মনসিংহ সদর উপজেলার দাপুনিয়া ইউনিয়নে অবস্থিত একটি এসএসসি পর্যায়ের বেসরকারি বিদ্যালয়। এটি ১৯৪৪ সালে প্রতিষ্ঠিত হয়। উচ্চ বিদ্যালয়টি মাধ্যমিক ও উচ্চ মাধ্যমিক শিক্ষা বোর্ড, ঢাকার অধিভূক্ত একটি শিক্ষাপ্রতিষ্ঠান।
দাপুনিয়া কাওয়ালটি ইসলামিয়া উচ্চ বিদ্যালয়টি শিক্ষার উন্নয়নের চিন্তা থেকে স্থানীয় শিক্ষানুরাগী ও সমাজহিতৈষী ব্যাক্তিগনের মহতী উদ্যাগে ১৯৪৪ সালে প্রতিষ্ঠা লাভ করে।
বিদ্যালয়টি ময়মনসিংহ জেলার সদর উপজেলার দাপুনিয়া এলাকায় অবস্থিত। বিদ্যালয়ে সকল ধর্মের বালক বালিকাদের অধ্যয়নের সুয়োগ রয়েছে। বিদ্যালয়টি তিনটি ভবন নিয়ে গঠিত। বিদ্যালয়ের সামনে রয়েছে একটি প্রশস্ত খেলার মাঠ এবং পাশেই রয়েছে ডি. কে. সরকারি প্রাথমিক বিদ্যালয়। বর্তমানে বিদ্যালয়টিতে মানবিক, বিজ্ঞান ও বাণিজ্য বিভাগ চালু আছে। বিদ্যালয়ের পরিচালনা পর্ষদের সভাপতি মো: রফিক উদ্দিন রুবেল সাহেবের আগ্রহে মাননীয় ধর্ম মন্ত্রী আলহাজ্ব অধ্যক্ষ মতিউর রহমান সাহেবের সার্বিক সহযোগীতায় বিদ্যালয়টিতে জে এস সি ও এস এস সি পরীক্ষা কেন্দ্র চালু হয়েছে।
নাসিরাবাদ বালিকা উচ্চ বিদ্যালয়
নাসিরাবাদ বালিকা উচ্চ বিদ্যালয় বাংলাদেশের ময়মনসিংহ জেলার ময়মনসিংহ সদর উপজেলার ময়মনসিংহ শহরে অবস্থিত একটি এসএসসি পর্যায়ের বেসরকারি বিদ্যালয়। এটি ১৯৬৪ সালে প্রতিষ্ঠিত হয়। উচ্চ বিদ্যালয়টি মাধ্যমিক ও উচ্চ মাধ্যমিক শিক্ষা বোর্ড, ঢাকা-এর অধিভূক্ত একটি শিক্ষাপ্রতিষ্ঠান।
নাসিরাবাদ বালিকা উচ্চ বিদ্যালয়টি শিক্ষার উন্নয়নের চিন্তা থেকে স্থানীয় শিক্ষানুরাগী ও সমাজহিতৈষী ব্যাক্তিগনের মহতী উদ্যাগে ১৯৬৪ সালে প্রতিষ্ঠা লাভ করে।
বিদ্যালয়টি ময়মনসিংহ শহরের রামকৃষ্ণ মিশন এলাকায় অবস্থিত। বিদ্যালয়টিতে সকল ধর্মের বালিকাদের অধ্যয়নের সুয়োগ রয়েছে। বিদ্যালয়টি তিনটি ভবন নিয়ে গঠিত। বিদ্যালয়ের সামনে রয়েছে একটি প্রশস্ত খেলার মাঠ। বর্তমানে বিদ্যালয়টিতে মানবিক ও বিজ্ঞান বিভাগ চালু আছে।
উজান বাড়েরা সরকারি প্রাথমিক বিদ্যালয়
উজান বাড়েরা সরকারি প্রাথমিক বিদ্যালয় () বাংলাদেশের ময়মনসিংহ জেলার ময়মনসিংহ সদরের আকুয়া ইউনিয়নে অবস্থিত একটি শিক্ষা প্রতিষ্ঠান। বিদ্যালয়টি ১৯৩৮ সালে প্রতিষ্ঠিত হয়।
উজান বাড়েরা সরকারি প্রাথমিক বিদ্যালয়টি স্থানীয় শিক্ষার উন্নয়নের চিন্তা থেকে স্থানীয় শিক্ষানুরাগী ও সমাজহিতৈষী ব্যক্তিগণের উদ্যাগে ১৯৩৮ সালে প্রতিষ্ঠা লাভ করে।
বিদ্যালয়টি ময়মনসিংহ জেলার ময়মনসিংহ সদর উপজেলার আকুয়া ইউনিয়নে উজান বাড়েরা গ্রামে ময়মনসিংহ-ফুলাবাড়িয়া সড়কের পাশে অবস্থিত। বিদ্যালয়টির পশ্চিম দিক দিয়ে বয়ে গেছে বাড়েরা নদী। বিদ্যালয়ে সকল ধর্মের বালক বালিকাদের অধ্যয়নের সুয়োগ রয়েছে। বিদ্যালয়টি দুইটি ভবন নিয়ে গঠিত। বিদ্যালয়ের সামনে রয়েছে একটি ছোট খেলার মাঠ।
বিদ্যালয়টিতে শিক্ষক আছেন ৮ জন এবং ছাত্রছাত্রী আছে প্রায় ৩৫০ জন।
সোহাগী ইউনিয়ন উচ্চ বিদ্যালয়
সোহাগী ইউনিয়ন উচ্চ বিদ্যালয় () হচ্ছে বাংলাদেশের ঈশ্বরগঞ্জ উপজেলায় অবস্থিত একটি মাধ্যমিক বিদ্যালয়। বিদ্যালয়টি প্রায় ৩ একর জমির উপর অবস্থিত। ১৯৫৫ সালে বিদ্যালয়টি প্রতিষ্ঠা করা হয়।
সোহাগী ইউনিয়ন উচ্চ বিদ্যালয়টি স্থানীয় শিক্ষার উন্নয়নের চিন্তা থেকে স্থানীয় শিক্ষনুরাগী ও সমাজহিতৈষী ব্যক্তিগনের উদ্যাগে ১৯৫৫ সালে প্রতিষ্ঠা লাভ করে।
ছাত্রছাত্রীদের কোলাহলে প্রায় ৩ একর বিশিষ্ট ক্যাম্পাসটিকে করে তুলেছে সজীব ও প্রাণবন্ত। স্কুলে রয়েছে ৩টি ভবন।
স্কুলে মোট শিক্ষক আছেন ৩৫ জন এবং মোট শিক্ষার্থী ১৫০০ জন।
এনজো স্তায়োলা
এনজো স্তায়োলা (জন্ম: ১৫ নভেম্বর ১৯৩৯) একজন ইতালীয় অভিনেতা। যিনি ১৯৪৮ সালে মাত্র সাত বছর বয়সে ভিত্তোরিও দে সিকা পরিচালিত "লাদ্রি দি বিচিক্লেত্তে" সিনেমায় আন্তোনিও রিচ্চির পূত্র "ব্রুনো রিচ্চি"র ভূমিকায় অভিনয়ের জন্য সর্বাধিক পরিচিত এবং প্রশংসিত। এছাড়াও তিনি অন্যান্য সিনেমাতেও অভিনয় করেছেন ।
ময়মনসিংহের বিশ্ববিদ্যালয় ও বিদ্যালয়গুলোর তালিকা
এখানে বাংলাদেশ ময়মনসিংহ শহরের শিক্ষা প্রতিষ্ঠানসমূহের একটি তালিকা দেয়া হলও। জনসংখ্যা বৃদ্ধির সাথে সাথে এই শহরে শিক্ষা প্রতিষ্ঠানের সংখ্যাও বাড়ছে।
ময়মনসিংহ শারীরিক শিক্ষা কলেজ । মুক্তাগাছা মহাবিদ্যালয় (শহীদ স্মৃতি সরকারী কলেকলেজ,মুক্তাগাছা ।
পল্লী-সমাজ
পল্লী-সমাজ (প্রকাশকাল: জানুয়ারি, ১৯১৬) শরৎচন্দ্র চট্টোপাধ্যায় রচিত উপন্যাস। এই উপন্যাসে মোট উনিশটি পরিচ্ছেদ রয়েছে।
পল্লী-সমাজ উপন্যাসটির প্রথম নয়টি পরিচ্ছেদ ১৩২২ বঙ্গাব্দের আশ্বিন, অগ্রহায়ণ ও পৌষ সংখ্যায় ভারতবর্ষ মাসিক পত্রিকায় প্রকাশিত হয়। এই নয়টি পরিচ্ছেদে উপন্যাসটি শেষ করার কথা ভাবলেও শরৎচন্দ্র চট্টোপাধ্যায় পরে আরো দশটি পরিচ্ছেদ রচনা করেন, যা এক সঙ্গে ১৩২৩ বঙ্গাব্দের পৌষ সংখ্যায় ভারতবর্ষ মাসিক পত্রিকায় প্রকাশিত হয়। ১৯১৬ খ্রিস্টাব্দের ভারতবর্ষ পত্রিকার মালিক গুরুদাস চট্টোপাধ্যায় অ্যান্ড সন্স এই উনিশটি পরিচ্ছেদ পুস্তকাকারে প্রকাশ করেন।
দাপুনিয়া ইউনিয়ন
দাপুনিয়া ইউনিয়ন বাংলাদেশের ময়মনসিংহ বিভাগের ময়মনসিংহ জেলার ময়মনসিংহ সদর উপজেলার অন্তর্গত একটি ইউনিয়ন। ইউনিয়নটি সুতিয়া নদীর পাড়ে অবস্থিত।
দাপুনিয়া ইউনিয়নের আয়তন ২৯.৪১ বর্গকিলোমিটার। এখানে গ্রামের সংখ্যা ২১ টি, মৌজার সংখ্যা ১২ টি, এবং হাট/বাজার সংখ্যা ০৫ টি। এই ইউনিয়নের গ্রামগুলোর নাম হচ্ছে আজমতপুর, বাদেকল্পা, বারুরী, দাপুনিয়া, গোষ্টা, হারটি, কাৎলাসেন, পাচঁকাহনিয়া, ফুলবাড়ীয়া, শস্যমালা, কাওয়ালটি ও তালমা।
দাপুনিয়া ইউনিয়নের উত্তরে খাগডহর ও আকুয়া ইউনিয়ন, পূর্বে মুক্তাগাছা উপজেলা, পশ্চিমে ঘাগড়া ইউনিয়ন এবং দক্ষিণে ফুলবাড়িয়া উপজেলা অবস্থিত।
বাংলাদেশর ১৯১১ সনের আদমশুমারি অনুসারে দাপুনিয়া ইউনিয়নের জনসংখ্যা ৩৮,৫১৫ জন। ২০১১ সালের আদম শুমারি অনুযায়ী জনসংখ্যা ৪১৮৭২ জন (প্রায়)। দাপুনিয়া ইউনিয়নের সাক্ষরতার হার হচ্ছে ৪২.২৫% (পুরুষু ৪৪.৬৬ ও মহিলা - ৩৯.৮৩)। বাংলাদেশর সাক্ষরতার হারহান ৩২.৪%।
শিক্ষার প্রতিষ্ঠানের মধ্যে কলেজঃ ১টি, উচ্চ বিদ্যালয়ঃ ০৪টি, নিম্ন মাধ্যমিক বিদ্যালয়ঃ ০১টি, মাদ্রাসা- ০২ টি, সরকারী প্রাথমিক বিদ্যালয় ১২টি এবং বে-সরকারী রেজিঃ প্রাঃ বিদ্যালয় আছে ০১টি।
দাপুনিয়া ইউনিয়নে দুইটি নদী রয়েছে। সেগুলো হচ্ছে সুতিয়া নদী এবং বাড়েরা নদী।
মিরাকল সাইন্স এন্ড ফ্যান্টাসি ষ্টোরিস
মিরাকল সাইন্স এন্ড ফ্যান্টাসি ষ্টোরিস  একটি পাল্প-কল্পবিজ্ঞান পত্রিকা যা ১৯৩১ সালের মধ্যে দুটি সংখ্যায় প্রকাশিত হয়েছিল। এর কাহিনী গুলো উল্ল্যেখযোগ্য নয়, কিন্তু শিল্পি ইলিয়ট ডল্ড এর প্রচ্ছদ ও আর্টওয়ার্ক ছিল অসাধারন, যা পত্রিকাটিকে সংগ্রাহকদের আকাঙ্খিত করে তোলে। ডল্ড অসুস্থ হয়ে পড়লে পত্রিকাটির প্রকাশনা বন্ধ হয়ে যায় কারণ তিনি ছিলেন পত্রিকাটির সম্পাদক ও শিল্পী।
১৯৩১ সালে হ্যারল্ড হারসে, যিনি প্রায় দশ বছর যাবত পাল্প ম্যাগাজিন নিয়ে কাজ করছিলেন, তিনি একটি নতুন কল্পবিজ্ঞান ও ফ্যান্টাসি পত্রিকা বের করার সিদ্ধান্ত নেন।  হারসে ১৯১৯ সালে প্রকাশিত "দ্য থ্রিল ম্যাগাজিন" পত্রিকার ১৬ টি সংখ্যার প্রথম অর্ধেক সম্পাদনা করেছিলেন। এবং তিনি "ক্লেটন ম্যাগাজিনে" ও কাজ করেছিলেন। তখন ১৯২৮ সালে তিনি  উইলিয়াম ক্লেটন এর কাছে একটি কল্পবিজ্ঞান পত্রিকা প্রকাশের প্রস্তাব দেন।  ক্লেটন প্রস্তাবটি নাকচ করে দেন কিন্ত পরবর্তী বছর মন পরিবর্তন করে হ্যারি বেটস এর সম্পাদনায় "অ্যাস্টোন্ডিং ষ্টোরিস অব সুপার সাইন্স" প্রকাশ করেন। হারসে, ক্লেটন ছেড়ে নিজে প্রকাশনা প্রতিষ্ঠান শুরু করলে,আগের আইডিয়ায় ফিরে আসেন, সম্ভবত ইলিয়ট ডল্ড, যিনি "অ্যাস্টোন্ডিং" এর ছবি আঁকতেন, তার উৎসাহে তিনি অনুপ্রাণিত হন ।
হারসে ১৯৩১ সালে ডল্ডকে সম্পাদক করে "মিরাকল" "সাইন্স এন্ড ফ্যান্টাসি ষ্টোরিস" পত্রিকাটি বের করেন। ডল্ড প্রথম সংখ্যার প্রচ্ছদ তৈরি করেন। ডল্ড এর ভাই, ডগলাস ডল্ড ও পত্রিকাটিতে কাজ করতেন; কিছু সূত্র ডগলাস কে সম্পাদনার কৃতিত্ব প্রদান করলেও সাইফাই গবেষক হাওয়ারড ডেভর  এটাকে হারসের জীবনীর ভুল ব্যাখা মনে করেন। শুধু একটি ইস্যুই সামনে আনেন: ইলিয়ট ডল্ড অসুস্থ হয়ে পড়লে পত্রিকাটিতে কাজ করতে অসমর্থ হন। "মিরাকলে" ভিক্টর রুশো এবং জন মিলার গ্রেগরির গল্প প্রকাশিত হয়েছিল। " " প্রথম সংখ্যার মূল কাহিনীর কৃতিত্ব ডগলাস ডল্ডকে  দেয়া হয় এবং দ্বিতীয় সংখ্যার মূল কাহিনীর জন্য ইলিয়টকে। কিন্তু কল্পবিজ্ঞান গবেষক রিচারড ব্লেয়ার মনে করেন দুটি কাহিনীই দুই ভাইয়ের সহযোগিতার ফসল। কাহিনি গুলোর মান ছিল খুবই খারাপ , কিন্তু উভয় সংখ্যাতেই ইলিয়ট ডল্ড এর আর্টওয়ার্ক ছিল উঁচু মানের, এবং এই কারণেই পত্রিকাটি আজো সংগ্রাহকদের আকাঙ্খিত বস্তুতে পরিনত হয়েছে।
দুটি সংখ্যারই সম্পাদক ছিলেন ইলিয়ট ডল্ড; প্রকাশক ছিল স্প্রিংফিল্ড, ম্যাসাচুসেটস এর গুড ষ্টোরি ম্যাগাজিন কোঃ। দুটি সংখ্যার তারিখ ছিল যথাক্রমে এপ্রিল-মে এবং জুন-জুলাই ১৯৩১ ; প্রতিটিই ছিল পাল্প ফরম্যাটে, ২০ সেন্ট মূল্য মানের এবং ১৪৪ পাতার।
সঞ্জীবচন্দ্র চট্টোপাধ্যায়
সঞ্জীবচন্দ্র চট্টোপাধ্যায় (১৮৩৪ - ৮ এপ্রিল ১৮৮৯) একজন বাঙালি লেখক ছিলেন। সাহিত্যসম্রাট বঙ্কিমচন্দ্র তার সহোদর।
সঞ্জীবচন্দ্র চট্টোপাধ্যায় ১৮৩৪ খ্রিস্টাব্দে ব্রিটিশ ভারতের বেঙ্গল প্রেসিডেন্সির অন্তর্গত উত্তর চব্বিশ পরগণা জেলার নৈহাটি শহরের নিকটস্থ কাঁটালপাড়া গ্রামে এক ব্রাহ্মণ পরিবারে জন্মগ্রহণ করেন। পিতা ডেপুটি কালেক্টর যাদবচন্দ্র চট্টোপাধ্যায়ের দ্বিতীয় পুত্র ছিলেন সঞ্জীবচন্দ্র।
শৈশবে গ্রাম্য পাঠ্যশালায় শিক্ষালাভ করে সঞ্জীবচন্দ্র মেদিনীপুরে স্কুলে ভর্তি হন। পিতার কর্মসূত্রের বদলির কারণে সঞ্জীবচন্দ্রকে দুই বার হুগলী কলেজ ও মেদিনীপুরের স্কুলে ভর্তি হতে হয়। এরপর তিনি ব্যারাকপুরের সরকারী জেলা কলেজে জুনিয়ার স্কলারশিপ পরীক্ষা দেওয়ার জন্য ভর্তি হলেন, কিন্তু অসুস্থতার জন্য পরীক্ষায় বসতে অক্ষম হলে কলেজ ত্যাগ করেন।
কলেজ ত্যাগ করার পর যাদবচন্দ্র বর্ধমান কমিশনারের অফিসে অল্প-মাইনের কেরানির চাকরির ব্যবস্থা করে দেন। এরপর তিনি চাকরি ছেড়ে অনুজ বঙ্কিমচন্দ্র চট্টোপাধ্যায়ের পরামর্শে প্রেসিডেন্সি কলেজে আইনবিভাগে ভর্তি হন, কিন্তু পরীক্ষায় অনুত্তীর্ণ হন। কিছুদিন পরে যাদবচন্দ্র মাসে তাঁর জন্য আড়াইশো টাকা মাইনের হুগলী জেলার আয়কর বিভাগের পর্যবেক্ষকের চাকরির ব্যবস্থা করে দেন, কিন্তু কয়েক বছর পর পদটি বিলুপ্ত হয়ে যায়। ১৮৬৪ খ্রিস্টাব্দে সঞ্জীবচন্দ্র "" নামক একটি ইংরেজি প্রবন্ধ রচনা করেন। বইটি ইংরেজ শাসকমহলে এতটাই প্রভাব বিস্তার করল যে, সঞ্জীবচন্দ্রকে কৃষ্ণনগরের ডেপুটি ম্যাজিস্ট্রেটের পদ দেওয়া হল। এরপর তিনি পালামৌ, যশোর, আলিপুর হয়ে পাবনায় বদলি হন। সেখানে পরীক্ষায় উত্তীর্ণ না হওয়ার কারণে তাঁর ডেপুটি ম্যাজিস্ট্রেটের চাকরি যায়। কিন্তু সরকার তাঁকে স্পেশাল সাব রেজিস্ট্রারের পদে নিযুক্ত করলে বারাসত, হুগলী, বর্ধমান ও যশোরে তাঁর বদলি হয়। যশোরের ম্যাজিস্ট্রেট বার্টনের সঙ্গে মনোমালিন্যের কারণে সঞ্জীবচন্দ্র চাকরিতে ইস্তফা দেন।
১৮৭৫ খ্রিস্টাব্দে তাঁর প্রথম বাংলা প্রবন্ধ যাত্রা প্রকাশিত হয়। ভ্রমর নামক মাসিক পত্রিকায় রামেশ্বরের অদৃষ্ট নামক তাঁর প্রথম গল্প প্রকাশিত হয়, যা ১৮৭৭ খ্রিস্তাব্দে গ্রন্থাকারে প্রকাশিত হয়। ১৮৭৭ খ্রিস্টাব্দে তাঁর প্রথম উপন্যাস কণ্ঠমালা গ্রন্থাকারে প্রকাশিত হয়। ১৮৮৩ খ্রিস্টাব্দে জালপ্রতাপ চাঁদ ও ১৮৮৫ খ্রিস্টাব্দে মাধবীলতা নামক উপন্যাস পুস্তকাকারে প্রকাশিত হয়। ১২৮১ বঙ্গাব্দে ভ্রমর নামক মাসিক পত্রিকার জ্যৈষ্ঠ সংখ্যায় প্রকাশিত দামিনী নামক গল্পটি তাঁর মৃত্যুর পর প্রকাশিত হয়। ১২৮৭ বঙ্গাব্দ থেকে ১২৮৯ বঙ্গাব্দের মধ্যে ছয়টি পর্বে বঙ্গদর্শন পত্রিকায় তাঁর ভ্রমণকাহিনী পালামৌ প্রকাশিত হয়।
গ্রানাদা ফুটবল ক্লাব
গ্রানাদা সি এফ বা, গ্রানাদা ক্লাব দে ফুতবল হলো একটি স্প্যানিশ ফুটবল ক্লাব। এই ক্লাবটি গ্রানাদা শহরের ফুটবল ক্লাব। গ্রানাদা ১৪ই এপ্রিল,১৯৩১ সালে ৮৪ বছর আগে গঠিত হয়েছিল। এর কয়েকটি ডাকনাম হল: নাসরিদস, এল গ্রানা, এল 5001, ফিলিপিনোস ইত্যাদি। গ্রানাদা হল তিন নম্বর আন্দালুসিয়ানক্লাব। এর আগের দুই ক্লাব হল রিয়াল বেতিস ও সেভিয়া। এই ক্লাবটির স্টেডিয়ামের নাম হল লস কারমানেস গ্রানাদু , আন্দালুসিয়া, স্পেন। এর ধারণ শক্তি হল ২৩১৫৬ জন। 1941-1942 সালে লা-লিগায় অভিষেক ঘটে। এই ক্লাবের প্রথম প্রেসিডেন্টের নাম হল জুলিও লোপেজ ফার্নান্দেজ। এর বর্তমান প্রেসিডেন্টের নাম হল জন পার্ডি। এই ক্লাবের মালিকের নাম হল জিয়ামপাওলো পোজ্জ। এই ক্লাবের কোচের নাম হল জোসে রামন সানদোভাল। গ্রানাদা 2014-15 সালের লা-লিগায় 17 তম হয়েছে। গ্রানাদার প্রথম সাফল্য হল 1959 সালের কোপা দেল রে এর রানার আপ হওয়া। ফাইনালে তারা বার্সেলোনার কাছে 4-1 গোলে হারে। গ্রানাদা তাদের প্রথম ম্যাচে দেপোর্তিভো জায়েনের মুখোমুখি হয়।তারা ম্যাচে 2-1 গোলে জিতে। সেই ম্যাচে দলের ইতিহাসে প্রথম গোলটি করেন আন্টোনিয়ো বোম্বিলার। 1931-32 সালে তারা টেরসেরা রেজিওনাল চ্যাম্পিয়নশিপ জিতে নেয়। 2014-15 সালের লা-লিগায় ১৭ তম হয়।
৯ম শতাব্দীতে মুসলিম ইতিহাসের সময়রেখা
এই শতাব্দীর শেষ নাগাদ বিশ্বের মুসলিম জনসংখ্যা সমগ্র জনসংখ্যার ৩% বৃদ্ধি পায়।
মাহমুদ হুতাক
শাহ মাহমুদ হুতাক, (পশতু, দারি, উর্দু, আরবি: ) (শাহ মাহমুদ গিলজি নামেও পরিচিত) () (১৬৯৭? — ২২ এপ্রিল ১৭২৫) ছিলেন আফগানিস্তানের হুতাক রাজবংশের শাসক। পতনশীল সাফাভি রাজবংশকে তিনি স্বল্প সময়ের জন্য উৎখাত করতে সক্ষম হন এবং ১৭২২ থেকে ১৭২৫ খ্রিষ্টাব্দে মৃত্যুর আগ পর্যন্ত তিনি পারস্যের বাদশাহ ছিলেন।
মাহমুদ হুতাক ছিলেন মীরওয়াইস হুতাকের জ্যেষ্ঠ পুত্র। মীরওয়াইস হুতাক কান্দাহার অঞ্চলকে পারস্যের হাত থেকে মুক্ত করেছিলেন। ১৭১৫ খ্রিষ্টাব্দে মীরওয়াইস হুতাক মারা যাওয়ার পর তার ভাই আবদুল আজিজ হুতাক ক্ষমতালাভ করেন। কিন্তু গিলজি আফগানদের চাপে মাহমুদ নিজে ক্ষমতা গ্রহণ করেন এবং তার চাচা আবদুল আজিজ হুতাককে হত্যা করা হয়।
১৭২০ খ্রিষ্টাব্দে মাহমুদ ও গিলজিরা প্রতিপক্ষ দুররানি গোত্রকে পরাজিত করে। মাহমুদ হুতাক পারস্যের বিরুদ্ধে অভিযান পরিচালনা করেছিলেন। ১৭১৯ ও ১৭২১ খ্রিষ্টাব্দ উভয় বছর তিনি কিরমান অভিযান করেছিলেন। এতে ব্যর্থ হয়ে ইয়াজদের উপর আরেকটি অবরোধ আরোপ করেন। ১৭২২ খ্রিষ্টাব্দের প্রথমদিকে মাহমুদ শাহর রাজধানী ইসফাহানের দিকে মনোনিবেশ করেন। গুলনাবাদের যুদ্ধে পারস্যকে পরাজিত করা হয়। শাহকে পিছু হটে পুনরায় সেনা সংগ্রহ করার পরামর্শ দেয়া হলেও তিনি শহরে অবস্থান করার সিদ্ধাত নেন। ইসফাহানের অবরোধ ১৭২২ খ্রিষ্টাব্দের মার্চ থেকে অক্টোবর পর্যন্ত স্থায়ী ছিল। গোলন্দাজ বাহিনী না থাকায় তিনি অবরোধ আরোপ করে পার্সিয়ানদের আত্মসমর্পণে বাধ্য করার পরিকল্পনা করেছিলেন। শেষপর্যন্ত ইসফাহান আত্মসমর্পণ করে। ২৩ অক্টোবর সুলতান হুসাইন ক্ষমতা ত্যাগ করে মাহমুদ হুতাককে পারস্যের নতুন শাহ মেনে নেন।
শাসনের শুরুর দিকে মাহমুদ বদান্যতা দেখিয়েছেন। তিনি রাজপরিবারের বন্দীদের সাথে উত্তম আচরণ করেছেন এবং রাজধানীর ক্ষুধার্ত বাসিন্দাদের জন্য খাবার সরবরাহ করেছেন। কিন্তু হুসাইনের পুত্র দ্বিতীয় তাহমাস্প নিজেকে শাহ ঘোষণা করার পর মাহমুদ নতুন প্রতিদ্বন্দ্বিতার সম্মুখীন হন। মাহমুদ কাজভিনে তাহমাস্পের ঘাটির দিকে একটি বাহিনী প্রেরণ করেন। তাহমাস্প পালিয়ে যান এবং আফগানরা শহর দখল করে নেয়। ১৭২৩ খ্রিষ্টাব্দের জানুয়ারি মাসে এখানে একটি সফল বিদ্রোহ হয়। এরপর বিদ্রোহের আশঙ্কায় পার্সিয়ান মন্ত্রীসহ অনেককে হত্যা করা হয়। একই সময়ে পার্সিয়ানদের প্রতিদ্বন্দ্বী উসমানীয় ও রুশরা বিশৃঙ্খলার সুযোগে নিজেদের জন্য অঞ্চল দখল করা শুরু করে। ফলে মাহমুদের নিয়ন্ত্রিত অঞ্চল কমে যায়।
পারস্যে শাসন প্রতিষ্ঠায় ব্যর্থ হওয়ার ঘটনা মাহমুদের উপর প্রভাব ফেলেছে। অনেক আফগান তার চাচাত ভাই আশরাফ হুতাককে সমর্থন করার কারণে তার প্রতি তার নিজের লোকের আনুগত্য নিয়ে তিনি চিন্তিত হয়ে পড়েন। ১৭২৫ খ্রিষ্টাব্দের ফেব্রুয়ারিতে সুলতান হুসাইনের এক পুত্র সাফি মীর্জার পলায়নের খবর পাওয়ার পর বাকি সাফাভি রাজপুত্রদেরকে হত্যা করা হয়। তবে সুলতান হুসাইনের ক্ষতি করা হয়নি। হত্যা বন্ধের জন্য চেষ্টা করতে গিয়ে সুলতান হুসাইন আহত হন। তবে একারণে মাহমুদ তার দুই অল্পবয়স্ক সন্তানকে ছেড়ে দেন।
মাহমুদ হুতাক অসুস্থ হয়ে পড়েছিলেন। ১৭২৫ খ্রিষ্টাব্দের ২২ এপ্রিল আফগান অফিসারদের একটি দল তার চাচাত ভাই আশরাফ খানকে কারাগার থেকে মুক্ত করে এবং প্রাসাদ অভ্যুত্থান ঘটায়। ইতিপূর্বে মাহমুদ আশরাফকে বন্দী করেছিলেন। এর ফলে আশরাফ ক্ষমতায় আসেন। এরপর মাহমুদ হুতাক মারা যান। তিনি অসুস্থতার কারনে মারা গিয়ে থাকতে পারেন। সেসময় তাকে হত্যা করা হয়েছে এমন দাবি করা হয়েছিল।
দীর্ঘাপাড় ইউনিয়ন
দীর্ঘাপাড় ইউনিয়ন বাংলাদেশের চট্টগ্রাম জেলার অন্তর্গত একটি সাবেক প্রশাসনিক এলাকা।
চট্টগ্রাম জেলার অন্তর্গত সন্দ্বীপ উপজেলার উত্তরাংশে সন্তোষপুর ইউনিয়নের উত্তর-পশ্চিমাংশ জুড়ে ছিল দীর্ঘাপাড় ইউনিয়নের অবস্থান। এর উত্তর-পশ্চিমে ছিল হুদ্রাখালী ইউনিয়ন ও পশ্চিমে ছিল কাটগড় ইউনিয়ন, যে দুইটি ইউনিয়নও বর্তমানে বিলুপ্ত। এর দক্ষিণে ছিল আমানউল্যা ইউনিয়ন, দক্ষিণ-পূর্বে ছিল সন্তোষপুর ইউনিয়ন এবং পূর্বে সন্দ্বীপ চ্যানেল।
দীর্ঘাপাড় ইউনিয়ন ছিল সন্দ্বীপ উপজেলার আওতাধীন ৫নং ইউনিয়ন পরিষদ, সন্দ্বীপ চ্যানেলের ভাঙ্গনের ফলে এটি বর্তমানে বিলুপ্ত।
পল পগবা
"'পল পগবা" (জন্ম ১৫ মার্চ ১৯৯৩) হলেন একজন ফরাসি ফুটবলার। তিনি প্রিমিয়ার লীগের দল ম্যানচেস্টার ইউনাইটেড ও ফ্রান্স জাতীয় ফুটবল দলে খেলে থাকেন। তিনি মূলত মধ্যমাঠে খেলে থাকেন।
বঙ্গবন্ধুর ওপর নির্মিত প্রামাণ্যচিত্রের তালিকা
বঙ্গবন্ধুকে নিয়ে তৈরি প্রামাণ্যচিত্রের তালিকা হিসাবে বাংলাদেশের স্থপতি বঙ্গবন্ধু শেখ মুজিবুর রহমানকে নিয়ে নির্মিত প্রামাণ্যচিত্রসমূহের সংক্ষিপ্ত বিবরণ দেয়া হলো।
মোহনপুর সরকারি উচ্চ বিদ্যালয়
মোহনপুর সরকারি উচ্চ বিদ্যালয় বাংলাদেশের রাজশাহী জেলার মোহনপুর উপজেলারএকটি শিক্ষা প্রতিষ্ঠান। এটি সরকারি ব্যবস্থাপনায় পরিচালিত একটি ঐতিহ্যবাহী বিদ্যালয়।
এই বিদ্যালয়টি রাজশাহী বিভাগের রাজশাহী জেলার মোহনপুর উপজেলায় অবস্থিত।
প্রতিরক্ষা মন্ত্রণালয় (ভারত)
প্রতিরক্ষা মন্ত্রক ভারতেরর কেন্দ্রীয় সরকারের একটি অন্যতম প্রধান মন্ত্রক। এর প্রধান কাজ হল রক্ষা ও সুরক্ষা সম্বন্ধী বিষয়ে নীতিনির্ধারণ করা এবং তার কার্যপ্রণালী রক্ষা বিভাগ, রক্ষা সামগ্রী উৎপাদন বিভাগ, রক্ষা অনুসন্ধান ও উন্নয়ন বিভাগ, আর্থিক বিভাগ, ভারতীয় সৈন্য বল, অবসরপ্রাপ্ত সৈনিক কল্যাণ বিভাগ, আন্তর্পরিষেবা সংস্থাগুলিকে তা অবগত করানো। তাছাড়া সরকারে বিভিন্ন নীতিগুলিকেও উক্ত বিভাগগুলিতে কার্যকর করা।
সেনাবাহিনীর সকল বিভাগের ও আন্তর্পরিষেবা সংস্থাগুলির সবরকম দায়িত্ব বহন করে। রক্ষা বাজেট, রক্ষানীতি, স্থাপনাকার্য, সংসদ সম্বন্ধিত বিষয় ও অন্য দেশেরটান সাথে সম্বন্ধ তথা সহযোগ ইত্যাদি ব্যাপারে দায়িত্বভার বহন করা এই বিভাগের কাজ 
এই বিভাগের কাজ হল সুরক্ষা সামগ্রীর প্রয়োজন মেটানো। এবং সুরক্ষা উপকরণের আমদানি বা রপ্তানি করা। আমদানিকৃত উপকরণগুলির স্বদেশীকরণ ইত্যাদি এই বিভাগের কাজ।
এই বিভাগের প্রধান সচিব যিনি রক্ষা মন্ত্রীর উপদেষ্টাও হয়। এই বিভাগের প্রধান কাজ হল সৈনিকদের সাজ সরঞ্জাম, সেনাদ্বারা ব্যবহৃত অস্ত্র উপকরণ ও অস্ত্রের আকার আকৃতি ইত্যাদি সম্বন্ধে গবেষণা ও তার বিকাস করা।
এই বিভাগ অবসরপ্রাপ্ত সৈনিকদের কল্যাণার্থে তাঁদের জন্যে সৈনিকবৃত্তি নির্ধারণ ও তাদের তা প্রদান করা। তাছাড়া সৈনিকদের আরো অন্য বিভিন্ন কল্যাণকর বিষয়ে কাজ করা।
চামেলী (ফুল)
এটি চামেলী ফুলসম্পর্কিত নিবন্ধ। এই নামের অন্যান্য নিবন্ধের জন্য দেখুন চামেলী (দ্ব্যর্থতা নিরসন)
চামেলী ফুল অন্যান্যদের মধ্যে স্পেনিশ জুঁই, রাজকীয় জুঁই, কাতালান জুঁই ইত্যাদি নামে কমবেশ পরিচিত, (উর্দুতে "চাম্বেলী") দক্ষিণ এশিয়া (নেপাল, কাশ্মীর, এবং উত্তুরে পাকিস্তান), আরব উপদ্বীপ (ওমান, সৌদী আরব), উত্তর পূর্ব আফ্রিকা (ইরিত্রিয়া, ইথিওপিয়া, জিবুতি, সোমালিয়া, সুদান), আফ্রিকান বৃহত্‍ হ্রদসমূহ (কেনিয়া, উগান্ডা, রুয়ান্ডা), এবং গ্রীস এবং চীনের সিচুয়াং অঞ্চলের জুঁইয়ের একটি স্থানীয় প্রজাতি।এই প্রজাতিটি প্রসারিতভাবে গায়ানা প্রজাতন্ত্র, মালদ্বীপ, মাউরিটিয়াস, রেউনিওন, জাভা, কুক আইসল্যান্ড, চিয়াপাস, মধ্য আমেরিকা, এবং ওয়েস্ট ইন্ডিজ এর বেশিরভাগ অঞ্চলে চাষ হয়।
এটি একটি পত্রঝরা গুল্ম যা পর্যন্ত লম্বা হয়।অন্যদিকে এর পাতাগুলো লম্বা হয়।ফুলগুলো নগ্নবীজী। ফুলের সুঘ্রাণ অনন্য এবং মিষ্টি
দুটি উপপ্রজাতি চিহ্নিত হয়েছে:
চামেলীর তেল জেসমোনেট গাছের হরমোনের গঠনে আবিষ্কারে সহায়তা করেছে.
আশরাফ হুতাক
শাহ আশরাফ হুতাক, (পশতু, দারি, উর্দু, আরবি: ) (শাহ আশরাফ গিলজি নামেও পরিচিত) () (মৃত্যু ১৭৩০ খ্রিষ্টাব্দ) ছিলেন আবদুল আজিজ হুতাকের পুত্র এবং চতুর্থ হুতাক শাসক। সাফাভি সাম্রাজ্যের বিরুদ্ধে লড়াইয়ের সময় তিনি মাহমুদ হুতাকের সেনাপ্রধান ছিলেন। তিনি গুলনাবাদের যুদ্ধে অংশগ্রহণ করেছিলেন। ১৭২৫ খ্রিষ্টাব্দে মাহমুদ হুতাক মারা যাওয়ার পর তিনি ক্ষমতা লাভ করেন।
তার শাসনামলে তুর্কি, রুশ ও পার্সিয়ান বাহিনীর ক্রমবর্ধমান চাপের কারণে হুতাক সাম্রাজ্যের অবনতি ঘটে।
আশরাফ হুতাক রুশ ও তুর্কিদের প্রতিহত করেন। তিনি কিরমানশাহর নিকটে একটি যুদ্ধে উসমানীয়দের পরাজিত করেছিলেন। এরপর দুই পক্ষের মধ্যে শান্তি আলোচনা হয়। আশরাফের প্রতিনিধি দাবি করেন যে আশরাফ হুতাক পূর্বাঞ্চলীয় বিশ্বের খলিফা হবেন এবং উসমানীয় সুলতান পশ্চিমাঞ্চলীয় বিশ্বের খলিফা হবেন। এর ফলে উসমানীয়রা অসন্তুষ্ট হলেও উসমানীয়দের দক্ষ কূটনৈতিকতার কারণে হামাদানে ১৭২৭ খ্রিষ্টাব্দে শেষপর্যন্ত একটি শান্তি চুক্তি স্বাক্ষরিত হয়।
১৭২৯ খ্রিষ্টাব্দের অক্টোবরে দামগানের যুদ্ধে দ্বিতীয় তাহমাস্পের সেনাপতি নাদির শাহ আশরাফ গিলজির বাহিনীকে পরাজিত করেন। ফলে আফগানরা বিতাড়িত হয়ে আফগানিস্তানে পিছু হটে।
পিছু হটার সময় মীর মহব্বত খান বালুচের হাতে আশরাফ খান ধরা পড়েন ও নিহত হন।
আশরাফ হুতাকের মৃত্যুর ফলে পারস্যে হুতাক শাসন সমাপ্ত হয়। তবে আফগানিস্তান হুসাইন হুতাকের অধীনে ছিল। পরে ১৭৩৮ খ্রিষ্টাব্দে নাদির শাহ কান্দাহার জয় করেন।
হুতাক
হুতাক (), বা হুতাকি () হল একটি পশতুন গোত্র।
দীর্ঘদিন পূর্বে হুতাক একটি রাজনৈতিক পরিবার হিসেবে কাজ শুরু করেছিল। এই গোত্রের মধ্যে মীরওয়াইস হুতাক সর্বপ্রথম বাদশাহ হন। তার মৃত্যুর পর অন্য হুতাকরা ক্ষমতা পেয়েছিলেন। তারা হলে আবদুল আজিজ হুতাক, মাহমুদ হুতাক, আশরাফ হুতাক ও হুসাইন হুতাক।
অনেক হুতাক সদস্য বর্তমানে রাজনীতিতে সক্রিয় রয়েছেন। তবে মীরওয়াইস হুতাকের সরাসরি বংশধর খুব অল্প কয়েকজন পাওয়া যায়। তাদের মধ্যে একজন হলেন বিসমিল্লাহ। তিনি পূর্বে আফগান পুলিশে কাজ করতেন এবং আফগানিস্তানে আমেরিকার আক্রমণের পর চাকরি ছেড়ে দেন। আরও দুইজন বংশধরের কথা জানা যায়। তারা যুক্তরাষ্ট্রে বসবাসরত। আফগান সরকারে কূটনৈতিক হিসেবে দায়িত্বরত আবদুল কিউ. হুতাক মীরওয়াইস হুতাকের বংশধর বলে জানা যায়।
চামেলী (দ্ব্যর্থতা নিরসন)
চামেলী বলতে যা যা বোঝানো হতে পারে;
মনোহর পার্রীকর
মনোহর গোপালকৃষ্ণা প্রভু পার্রীকর (জন্মঃ ১৩ ডিসেম্বর ১৯৫৫) হলেন ভারতের একজন রজনীতিবিদ। বর্তমানে তিনি উত্তর প্রদেশ রাজ্যের লোকসভা নির্বাচনী ক্ষেত্র থেকে রাজ্যসভার সদস্য এবং তিনি গোয়া রাজ্যের মুখ্যমন্ত্রী। তিনি ২০১৪ থেকে ২০১৭ সাল পর্যন্ত ভারতের প্রতিরক্ষা মন্ত্রী হিসাবে দায়িত্ব পালন করছেন। তিনি ১৯৭৮ সালে মুম্বাইয়ের ভারতীয় প্রৌদ্যোগিকী সংস্থান থেকে স্নাতক পরীক্ষায় উত্তীর্ণ হন; তিনিই ভারতের প্রথম আই.আই.টি. উত্তীর্ণ মুখ্যমন্ত্রী। ২০০১ সালে ভা.প্রৌ.স, মুম্বাই তাকে 'বিশিষ্ট প্রাক্তন ছাত্র' উপাধি প্রদান করে।
পার্রীকর গোয়ার প্রথম মুখ্যমন্ত্রী যিনি ভারতীয় জনতা পার্টি থেকে নির্বাচিত হয়েছেন। তাকে ১৯৯৪ খৃস্টাব্দে ভারতীয় জনতা পার্টি দ্বিতীয় ব্যবস্থাপক নির্বাচিত করা হয়। জুন, ১৯৯৯ থেকে নভেম্বর, ১৯৯৯ পর্যন্ত তিনি বিরোধীদলের নেতা হিসেবে কাজ করেন এবং ২০০০ সালে ভারতীয় জনতা পার্টি গোয়ার সত্তা দখল করে ও মুখ্যমন্ত্রী হন। কিন্তু তার সরকার ২০০২ সালের ২৭ ফেব্রুয়ারি পর্যন্ত টিকেছিল। পরে ২০০২ সালের ৪ জুন তিনি আবার গোয়ার মুখ্যমন্ত্রী নির্বাচিত হন।
জানুয়ারি ২৯, ২০০৪ সালে বিজেপির ৪ জন নেতা ইস্তফা দিলে তাঁর সরকার সংখ্যাগোষ্ঠতা হারায়। পার্রীকর দাবি করেন তিনি তাঁর সরকারের সংখ্যাগরিষ্ঠতা পুনঃ প্রমাণন করবেন; এবং ফেব্রুয়ারি ২০০৫ সালে তিনি এমনটি করেওছিলেন। কিন্তু পরে কোনোকারণে তাঁকে মুখ্যমন্ত্রী পদ ছাড়তে হয়। পরপর বিভিন্ন বিবাদের কারণে মার্চ ২০০৫ সালে গোয়াতে রাষ্ট্রপতি শাসন জরী করা হয়। কিছুদিন পরে জুন ২০০৫ সালে বিরোধী নেতা প্রতাপ সিংহ রাণে গোয়ার মুখ্যমন্ত্রী হন।
নৌকা বাইচ ১৯৩২
৮৪ তম নৌকা বাইচ প্রতিযোগিতা ১৯ মার্চ ১৯৩২ সালে অনুষ্টিত হয়।প্রতিযোগিতাটি টেমস নদীতে অক্সফোর্ড ও ক্যামব্রিজের মধ্যে একটি বার্ষিক প্রতিযোগিতা হিসেবে অনুষ্ঠিত হয়।